qundao/data-zh-poetry huggingface dataset:
多日不收家信再和呈丁合州
作者：章甫
朝代：宋

邮亭盘礴已六日，清坐了无尘事随。书寄弟兄犹未到，梦游京浙不胜驰。江边短艇雨千点，竹里疏烟梅一枝。儿女未知为客恨，但争柑橘绕庭墀。
多日不收家信再和呈丁合州
作者：章甫
朝代：宋

郵亭盤礴已六日，清坐了無塵事隨。
書寄弟兄猶未到，夢遊京浙不勝馳。
江邊短艇雨千點，竹裏疎烟梅一枝。
兒女未知爲客恨，但爭柑橘遶庭墀。
夜坐
作者：章甫
朝代：宋
体裁：五言律诗

枕簟迟迟睡，轩窗一一开。市收人语寂，江迥水风来。熠耀明衣袂，婵娟到酒杯。新凉儿女健，促织已相催。
夜坐
作者：章甫
朝代：宋

枕簟遲遲睡，軒窗一一開。
市收人語寂，江迥水風來。
熠耀明衣袂，嬋娟到酒杯。
新涼兒女健，促織已相催。
太湖秋晚
作者：章甫
朝代：宋
体裁：六言诗

处处橙黄橘绿，家家莼菜鲈鱼。昨夜秋风又起，扁舟谁赋归欤。
太湖秋晚
作者：章甫
朝代：宋

處處橙黄橘綠，家家蓴菜鱸魚。
昨夜秋風又起，扁舟誰賦歸歟。
守倅元日唱酬次韵
作者：章甫
朝代：宋
体裁：五言律诗

别驾篇章敏，黄堂句法新。宜民多受福，把笔竞题春。拖玉丹墀晓，鸣珂紫陌尘。退朝如有作，应亦念兹辰。
守倅元日唱酬次韻
作者：章甫
朝代：宋

別駕篇章敏，黄堂句法新。
宜民多受福，把筆競題春。
拖玉丹墀曉，鳴珂紫陌塵。
退朝如有作，應亦念茲辰。
宿灵岩
作者：章甫
朝代：宋
体裁：五言律诗

异县经年客，灵岩一夕留。凉风吹薄暮，明月照中秋。阅世身将老，寻山兴未休。还驱羸马去，访古大江头。
宿靈巖
作者：章甫
朝代：宋

異縣經年客，靈巖一夕留。
涼風吹薄暮，明月照中秋。
閲世身將老，尋山興未休。
還驅羸馬去，訪古大江頭。
寄上曾仲恭侍郎借净香寮诗韵
作者：章甫
朝代：宋

官酒味甚薄，客怀愁正浓。节物苦催人，水叶鸣西风。觅句了无得，寂寞谁与同。凭高望京口，佳气何葱葱。中有贤府主，瑩然冰雪容。家学传正派，政声摩秋空。閒哦燕寝诗，香篆萦房栊。别来未兼旬，频夜梦见公。白沙距西津，片帆可即通。会当涤场圃，还奉杖履从。只恐趋召还，接武夔与龙。
寄上曾仲恭侍郎借凈香寮詩韻
作者：章甫
朝代：宋

官酒味甚薄，客懷愁正濃。
節物苦催人，水葉鳴西風。
覓句了無得，寂寞誰與同。
憑高望京口，佳氣何葱葱。
中有賢府主，瑩然冰雪容。
家學傳正派，政聲摩秋空。
閒哦燕寢詩，香篆縈房櫳。
別來未兼旬，頻夜夢見公。
白沙距西津，片帆可即通。
會當滌場圃，還奉杖履從。
只恐趨召還，接武夔與龍。
寄上曾仲恭侍郎借凈香寮诗韵
作者：章甫
朝代：宋
体裁：古风

官酒味甚薄，客怀愁正浓。节物苦催人，水叶鸣西风。觅句了无得，寂寞谁与同。凭高望京口，佳气何葱葱。中有贤府主，莹然冰雪容。家学传正派，政声摩秋空。閒哦燕寝诗，香篆萦房栊。别来未兼旬，频夜梦见公。白沙距西津，片帆可即通。会当涤场圃，还奉杖履从。只恐趋召还，接武夔与龙。
寄棻庵主
作者：章甫
朝代：宋
体裁：五言律诗

问讯棻庵主，庵中事若何。得诗堪供佛，学道想无魔。关塞兵戈定，江湖岁月多。他年白莲社，藜杖饱经过。
寄棻菴主
作者：章甫
朝代：宋

問訊棻菴主，菴中事若何。
得詩堪供佛，學道想無魔。
關塞兵戈定，江湖歲月多。
他年白蓮社，藜杖飽經過。
寄淮东总领许叔庸
作者：章甫
朝代：宋

太平寺裏留诗别，江北江南几秋月。
那知未着侍臣冠，坐总军储持使节。
平生一饭不忘君，蟠胸万卷皆经纶。
闻说别来头更白，忧国祇今能几人。
忆昨同倾京口酒，笑我凋零已蒲柳。
晓驱黄犊破荒烟，留眼看公印如斗。
短篇自昔蒙品题，老矣无復能新奇。
乐府流传妙天下，小胥钞寄定何时。
寄淮东总领许叔庸
作者：章甫
朝代：宋

太平寺里留诗别，江北江南几秋月。那知未著侍臣冠，坐总军储持使节。平生一饭不忘君，蟠胸万卷皆经纶。闻说别来头更白，忧国祇今能几人。忆昨同倾京口酒，笑我凋零已蒲柳。晓驱黄犊破荒烟，留眼看公印如斗。短篇自昔蒙品题，老矣无复能新奇。乐府流传妙天下，小胥钞寄定何时。
寄淮東總領許叔庸
作者：章甫
朝代：宋

太平寺裏留詩別，江北江南幾秋月。
那知未著侍臣冠，坐總軍儲持使節。
平生一飯不忘君，蟠胸萬卷皆經綸。
聞說別來頭更白，憂國祇今能幾人。
憶昨同傾京口酒，笑我凋零已蒲柳。
曉驅黄犢破荒烟，留眼看公印如斗。
短篇自昔蒙品題，老矣無復能新奇。
樂府流傳妙天下，小胥鈔寄定何時。
寄荆南友人
作者：章甫
朝代：宋

余生自拚一虚舟，未害寻诗慰客愁。
梅欲飘零犹醖藉，柳纔依约已风流。
关心弟妹无黄犬，入梦江湖有白鸥。
别后故人相念否，东风应倚仲宣楼。
寄荆南友人
作者：章甫
朝代：宋

餘生自拚一虛舟，未害尋詩慰客愁。
梅欲飄零猶醖藉，柳纔依約已風流。
關心弟妹無黄犬，入夢江湖有白鷗。
別後故人相念否，東風應倚仲宣樓。
寄荆南友人
作者：章甫
朝代：宋

馀生自拚一虚舟，未害寻诗慰客愁。梅欲飘零犹酝藉，柳才依约已风流。关心弟妹无黄犬，入梦江湖有白鸥。别后故人相念否，东风应倚仲宣楼。
寄赵鄂州
作者：章甫
朝代：宋

田家禾黍方登场，枯桑索索天雨霜。
黄花篱落尚可醉，今我不乐思武昌。
武昌使君半年别，前日书来慰愁绝。
相思为我作西亭，徙倚阑干只明月。
大材开府何优游，政声日随江水流。
赐金增秩未为宠，咫尺丹诏催归辀。
灯前春雨同挥翰，南风吹船着淮岸。
云间过雁唤愁生，短褐饭牛歌夜半。
寄赵鄂州
作者：章甫
朝代：宋

田家禾黍方登场，枯桑索索天雨霜。黄花篱落尚可醉，今我不乐思武昌。武昌使君半年别，前日书来慰愁绝。相思为我作西亭，徙倚阑干只明月。大材开府何优游，政声日随江水流。赐金增秩未为宠，咫尺丹诏催归辀。灯前春雨同挥翰，南风吹船著淮岸。云间过雁唤愁生，短褐饭牛歌夜半。
寄趙鄂州
作者：章甫
朝代：宋

田家禾黍方登場，枯桑索索天雨霜。
黄花籬落尚可醉，今我不樂思武昌。
武昌使君半年別，前日書來慰愁絕。
相思爲我作西亭，徙倚闌干只明月。
大材開府何優游，政聲日隨江水流。
賜金增秩未爲寵，咫尺丹詔催歸輈。
燈前春雨同揮翰，南風吹船著淮岸。
雲間過雁喚愁生，短褐飯牛歌夜半。
寄金山良书记
作者：章甫
朝代：宋

浮玉山头屋数椽，同龛弥勒忆当年。祇今输与良书记，睡起晴窗看钓船。不向金山作主人，春江鸥鸟定相亲。凭君与问寒岩树，今见桃花几度新。
寄金山良书记·其一
作者：章甫
朝代：宋
体裁：七言绝句

浮玉山头屋数椽，同龛弥勒忆当年。祇今输与良书记，睡起晴窗看钓船。
寄金山良书记·其二
作者：章甫
朝代：宋
体裁：七言绝句

不向金山作主人，春江鸥鸟定相亲。凭君与问寒岩树，今见桃花几度新。
寄金山良書記·其一
作者：章甫
朝代：宋

浮玉山頭屋數椽，同龕彌勒憶當年。
祇今輸與良書記，睡起晴窗看釣船。
寄金山良書記·其二
作者：章甫
朝代：宋

不向金山作主人，春江鷗鳥定相親。
憑君與問寒巖樹，今見桃花幾度新。
寄韓漕子雲
作者：章甫
朝代：宋

詔書淮上遂休兵，玉帛相隨下帝京。
且喜王師還禁衛，獨煩使節在邊城。
轉輸積雪河冰合，離別春風塞草生。
細札催歸應不晚，到家猶及趁清明。
寄韩漕子云
作者：章甫
朝代：宋
体裁：七言律诗

诏书淮上遂休兵，玉帛相随下帝京。且喜王师还禁卫，独烦使节在边城。转输积雪河冰合，离别春风塞草生。细札催归应不晚，到家犹及趁清明。
寄題極星亭
作者：章甫
朝代：宋

杜陵白首尚書郎，三見瀼西春草長。
忽思蒼梧叫虞舜，翩然短棹下瞿塘。
晚泊江亭生暝色，野服出船烏帽側。
南極一星落江湖，戰塵蔽天兵未息。
閭閻惡少印纍纍，不夢周孔嗟吾衰。
機心去盡魚鳥狎，在處詩篇神護持。
四百年間一彈指，當時松竹今餘幾。
南望冰魂不可招，波翻落日愁雲起。
寄題郭侯至喜堂
作者：章甫
朝代：宋

岷江西來會衆水，峽束奔湍吁可畏。
長年三老更相賀，舟到夷陵若平地。
寧知市朝車馬塵，仕路風波尤畏人。
急流往往捷有神，灩澦瞿唐何足云。
祇今四海滔滔是，未省幾人知此理。
君侯不與世沉浮，家有新堂名至喜。
武昌重鎮居上游，雲屯禁旅皆貔貅。
君侯智略誰與儔，天子久寬西顧憂。
令嚴將士無驕色，玉帳晝閒人語寂。
中齋一榻凈無塵，自炷爐香讀周易。
有時領客尊酒同，雅歌投壺雙頰紅。
門前官柳摇春風，想應目送天邊鴻。
狐兔中原須盡掃，功成身退天之道。
角巾歸路颺輕舟，童僕懽迎人未老。
寄题极星亭
作者：章甫
朝代：宋

杜陵白首尚书郎，三见瀼西春草长。忽思苍梧叫虞舜，翩然短棹下瞿塘。晚泊江亭生暝色，野服出船乌帽侧。南极一星落江湖，战尘蔽天兵未息。闾阎恶少印累累，不梦周孔嗟吾衰。机心去尽鱼鸟狎，在处诗篇神护持。四百年间一弹指，当时松竹今馀几。南望冰魂不可招，波翻落日愁云起。
寄题极星亭
作者：章甫
朝代：宋

杜陵白首尚书郎，三见瀼西春草长。
忽思苍梧叫虞舜，翩然短棹下瞿塘。
晚泊江亭生暝色，野服出船乌帽侧。
南极一星落江湖，战尘蔽天兵未息。
闾阎恶少印纍纍，不梦周孔嗟吾衰。
机心去尽鱼鸟狎，在处诗篇神护持。
四百年间一弹指，当时松竹今余几。
南望冰魂不可招，波翻落日愁云起。
寄题郭侯至喜堂
作者：章甫
朝代：宋

岷江西来会众水，峡束奔湍吁可畏。长年三老更相贺，舟到夷陵若平地。宁知市朝车马尘，仕路风波尤畏人。急流往往捷有神，滟滪瞿唐何足云。祇今四海滔滔是，未省几人知此理。君侯不与世沉浮，家有新堂名至喜。武昌重镇居上游，云屯禁旅皆貔貅。君侯智略谁与俦，天子久宽西顾忧。令严将士无骄色，玉帐昼閒人语寂。中斋一榻净无尘，自炷炉香读周易。有时领客尊酒同，雅歌投壶双颊红。门前官柳摇春风，想应目送天边鸿。狐兔中原须尽扫，功成身退天之道。角巾归路飏轻舟，童仆欢迎人未老。
寄题郭侯至喜堂
作者：章甫
朝代：宋

岷江西来会众水，峡束奔湍吁可畏。
长年三老更相贺，舟到夷陵若平地。
宁知市朝车马尘，仕路风波尤畏人。
急流往往捷有神，滟滪瞿唐何足云。
祇今四海滔滔是，未省几人知此理。
君侯不与世沉浮，家有新堂名至喜。
武昌重镇居上游，云屯禁旅皆貔貅。
君侯智略谁与俦，天子久宽西顾忧。
令严将士无骄色，玉帐昼閒人语寂。
中斋一榻凈无尘，自炷炉香读周易。
有时领客尊酒同，雅歌投壶双颊红。
门前官柳摇春风，想应目送天边鸿。
狐兔中原须尽扫，功成身退天之道。
角巾归路扬轻舟，童仆懽迎人未老。
寺居
作者：章甫
朝代：宋

池水平鋪碧玉，靈山側布黄金。
未就日邊清夢，夜窗風雨驚心。
寺居
作者：章甫
朝代：宋
体裁：六言诗

池水平铺碧玉，灵山侧布黄金。未就日边清梦，夜窗风雨惊心。
寿王真州
作者：章甫
朝代：宋

阳春耀桃李，松柏不动心。岁暮霜霰寒，松柏犹翠阴。物生天地间，均此一气尔。小大有不齐，乘除亦常理。使君盛德后，清白由家传。平生功名心，不作世态妍。公为人所难，天念公所独。黄屋结深知，青毡行可复。致远要自近，试公先一州。生朝喜载临，颂声满江头。仁者寿固宜，富贵公自有。作诗祝东风，为劝尊中酒。
寿王真州
作者：章甫
朝代：宋

阳春耀桃李，松柏不动心。
岁暮霜霰寒，松柏犹翠阴。
物生天地间，均此一气尔。
小大有不齐，乘除亦常理。
使君盛德后，清白由家传。
平生功名心，不作世态妍。
公为人所难，天念公所独。
黄屋结深知，青毡行可復。
致远要自近，试公先一州。
生朝喜载临，颂声满江头。
仁者寿固宜，富贵公自有。
作诗祝东风，为劝尊中酒。
履方携姜坦道詩卷相過爲書其後
作者：章甫
朝代：宋

姜侯同鄉井，憶昨初見時。
春風頭陀菴，快作六字詩。
一別十五年，漂流各萍轉。
君携此軸來，如覿故人面。
淤泥青蓮花，本自不受塵。
得錢付酒保，往往遭謗嗔。
眷言方遐思，相從問消息。
清狂猶曩時，鬚髮幸未白。
我貧過孟郊，何敢以詩鳴。
擬辦黄篾舫，去尋白鷗盟。
懷人暮雲碧，憂國寸心折。
安得癯仙來，共醉望沙月。
履方携姜坦道诗卷相过为书其后
作者：章甫
朝代：宋

姜侯同乡井，忆昨初见时。春风头陀庵，快作六字诗。一别十五年，漂流各萍转。君携此轴来，如觌故人面。淤泥青莲花，本自不受尘。得钱付酒保，往往遭谤嗔。眷言方遐思，相从问消息。清狂犹曩时，须发幸未白。我贫过孟郊，何敢以诗鸣。拟办黄篾舫，去寻白鸥盟。怀人暮云碧，忧国寸心折。安得癯仙来，共醉望沙月。
履方携姜坦道诗卷相过为书其后
作者：章甫
朝代：宋

姜侯同乡井，忆昨初见时。
春风头陀庵，快作六字诗。
一别十五年，漂流各萍转。
君携此轴来，如觌故人面。
淤泥青莲花，本自不受尘。
得钱付酒保，往往遭谤嗔。
眷言方遐思，相从问消息。
清狂犹曩时，鬚髮幸未白。
我贫过孟郊，何敢以诗鸣。
拟办黄篾舫，去寻白鸥盟。
怀人暮云碧，忧国寸心折。
安得癯仙来，共醉望沙月。
山行
作者：章甫
朝代：宋

江行風浪惡，石路僕夫勞。
一水幾回度，亂山無數高。
村醪清似鏡，早稻細如毛。
愁聽田家語，令人首屢搔。
山行
作者：章甫
朝代：宋
体裁：五言律诗

江行风浪恶，石路仆夫劳。一水几回度，乱山无数高。村醪清似镜，早稻细如毛。愁听田家语，令人首屡搔。
张使君以画屏求题
作者：章甫
朝代：宋
体裁：古风

西湖景物天与奇，岁晚春风常探支。水边竹外更幽绝，一夜花开南北枝。何处飞来两鸂鶒，影碎晴波荡春碧。荷盖凋零荇带寒，徘徊如与花相识。短屏画手岂无心，待公归赴西湖春。年年春色花照席，应念挥毫老宾客。
张君明昆仲袖唱和诗见过
作者：章甫
朝代：宋

村东主客羣飞鸿，月明霜重声摩空。
村西老人如瘦马，伏枥倦嘶天北风。
村东村西无百步，杖履相寻还有数。
儿啼妻病不出门，羞见梅花无好句。
雪晴日出天无埃，故人蹑屣联翩来。
明珠白璧满怀袖，使我一见双眸开。
文章虽云一小技，妙处非难亦非易。
染丝织锦未足工，点铁成金始为贵。
我穷半世坐吟诗，诗成不救寒与饥。
亦知造物厌嘲弄，有手只堪持酒卮。
愿君少吟诗几首，请君多办百壶酒。
但得新诗胜旧年，为君醉倒春风前。
张君明昆仲袖唱和诗见过
作者：章甫
朝代：宋

村东主客群飞鸿，月明霜重声摩空。村西老人如瘦马，伏枥倦嘶天北风。村东村西无百步，杖履相寻还有数。儿啼妻病不出门，羞见梅花无好句。雪晴日出天无埃，故人蹑屣联翩来。明珠白璧满怀袖，使我一见双眸开。文章虽云一小技，妙处非难亦非易。染丝织锦未足工，点铁成金始为贵。我穷半世坐吟诗，诗成不救寒与饥。亦知造物厌嘲弄，有手只堪持酒卮。愿君少吟诗几首，请君多办百壶酒。但得新诗胜旧年，为君醉倒春风前。
张德恭以诗当谒次韵
作者：章甫
朝代：宋

新诗俄拜辱，午醉未全醒。如入图书府，宜游著作庭。文章先体制，耆旧有仪刑。愧我空迟莫，穷居昼掩扃。故里犹牵梦，他乡且定居。老于经卷熟，病与酒杯疏。耕稼少丰岁，交朋多素书。飘零常自笑，潦倒更谁如。
张德恭以诗当谒次韵·其一
作者：章甫
朝代：宋

新诗俄拜辱，午醉未全醒。
如入图书府，宜游着作庭。
文章先体制，耆旧有仪刑。
愧我空迟莫，穷居昼掩扃。
张德恭以诗当谒次韵·其一
作者：章甫
朝代：宋

新诗俄拜辱，午醉未全醒。如入图书府，宜游著作庭。文章先体制，耆旧有仪刑。愧我空迟莫，穷居昼掩扃。
张德恭以诗当谒次韵·其二
作者：章甫
朝代：宋

故里犹牵梦，他乡且定居。
老于经卷熟，病与酒杯疏。
耕稼少丰岁，交朋多素书。
飘零常自笑，潦倒更如谁。
张德恭以诗当谒次韵·其二
作者：章甫
朝代：宋

故里犹牵梦，他乡且定居。老于经卷熟，病与酒杯疏。耕稼少丰岁，交朋多素书。飘零常自笑，潦倒更谁如。
张王臣自湖南官满趋朝舟过白沙和惠资福二诗末章见及次韵
作者：章甫
朝代：宋

别来身世转乖违，老病交攻若有期。目力半昏难结字，心情全懒罢吟诗。鱼沉湖海无书日，犬吠柴荆有客时。三径莫嫌犹寂寞，地偏花木得春迟。丛桂书斋念昔游，红莲幕府喜归休。秋风起舵蒹葭渚，春月停桡杜若洲。未用把诗轻万户，直须呼酒散千忧。赞公亦是江湖旧，更问君能少住不。
张王臣自湖南官满趋朝舟过白沙和惠资福二诗末章见及次韵·其一
作者：章甫
朝代：宋
体裁：七言律诗

别来身世转乖违，老病交攻若有期。目力半昏难结字，心情全懒罢吟诗。鱼沉湖海无书日，犬吠柴荆有客时。三径莫嫌犹寂寞，地偏花木得春迟。
张王臣自湖南官满趋朝舟过白沙和惠资福二诗末章见及次韵·其二
作者：章甫
朝代：宋
体裁：七言律诗

丛桂书斋念昔游，红莲幕府喜归休。秋风起舵蒹葭渚，春月停桡杜若洲。未用把诗轻万户，直须呼酒散千忧。赞公亦是江湖旧，更问君能少住不。
張使君以畫屏求題
作者：章甫
朝代：宋

西湖景物天與奇，歲晚春風常探支。
水邊竹外更幽絕，一夜花開南北枝。
何處飛來兩鸂鶒，影碎晴波蕩春碧。
荷蓋凋零荇带寒，徘徊如與花相識。
短屏畫手豈無心，待公歸赴西湖春。
年年春色花照席，應念揮毫老賓客。
張君明昆仲袖唱和詩見過
作者：章甫
朝代：宋

村東主客羣飛鴻，月明霜重聲摩空。
村西老人如瘦馬，伏櫪倦嘶天北風。
村東村西無百步，杖履相尋還有數。
兒啼妻病不出門，羞見梅花無好句。
雪晴日出天無埃，故人躡屣聯翩來。
明珠白璧滿懷袖，使我一見雙眸開。
文章雖云一小技，妙處非難亦非易。
染絲織錦未足工，點鐵成金始爲貴。
我窮半世坐吟詩，詩成不救寒與饑。
亦知造物厭嘲弄，有手只堪持酒卮。
願君少吟詩幾首，請君多辦百壺酒。
但得新詩勝舊年，爲君醉倒春風前。
張德恭以詩當謁次韻·其一
作者：章甫
朝代：宋

新詩俄拜辱，午醉未全醒。
如入圖書府，宜游著作庭。
文章先體製，耆舊有儀刑。
愧我空遲莫，窮居晝掩扃。
張德恭以詩當謁次韻·其二
作者：章甫
朝代：宋

故里猶牽夢，他鄉且定居。
老於經卷熟，病與酒杯疏。
耕稼少豐歲，交朋多素書。
飄零常自笑，潦倒更如誰。
張王臣自湖南官滿趨朝舟過白沙和惠資福二詩末章見及次韻·其一
作者：章甫
朝代：宋

別來身世轉乖違，老病交攻若有期。
目力半昏難結字，心情全懶罷吟詩。
魚沉湖海無書日，犬吠柴荆有客時。
三逕莫嫌猶寂寞，地偏花木得春遲。
張王臣自湖南官滿趨朝舟過白沙和惠資福二詩末章見及次韻·其二
作者：章甫
朝代：宋

叢桂書齋念昔遊，紅蓮幕府喜歸休。
秋風起舵蒹葭渚，春月停橈杜若洲。
未用把詩輕萬戶，直須呼酒散千憂。
贊公亦是江湖舊，更問君能少住不。
归自真州道中用前韵简诸故人
作者：章甫
朝代：宋

閒愁生旅怀，薄酒安能陶。
篮舆赴归期，历历山路高。
风雨道旁憩，倏然思故交。
官闲相聚首，怀我登顿劳。
辩论杂嘲谑，诗词兼雅骚。
人生几何时，容易生二毛。
方今天子圣，登用皆夔皋。
愿君各努力，去矣追羣豪。
我生苦畏事，屏处如逋逃。
纵復技痒存，敢念麻姑搔。
归自真州道中用前韵简诸故人
作者：章甫
朝代：宋

閒愁生旅怀，薄酒安能陶。篮舆赴归期，历历山路高。风雨道旁憩，倏然思故交。官闲相聚首，怀我登顿劳。辩论杂嘲谑，诗词兼雅骚。人生几何时，容易生二毛。方今天子圣，登用皆夔皋。愿君各努力，去矣追群豪。我生苦畏事，屏处如逋逃。纵复技痒存，敢念麻姑搔。
得蔡深源信
作者：章甫
朝代：宋
体裁：七言律诗

左右图书一小轩，闭门谢客蔡深源。别来三岁喜无恙，老去百怀谁与言。神鱼不肯贪香铒，天马难令驾短辕。苦忆当年常款曲，茆檐软语负朝暄。
得蔡深源信
作者：章甫
朝代：宋

左右圖書一小軒，閉門謝客蔡深源。
別來三歲喜無恙，老去百懷誰與言。
神魚不肯貪香鉺，天馬難令駕短轅。
苦憶當年常款曲，茆簷軟語負朝暄。
從賈倅乞貓
作者：章甫
朝代：宋

渚宮茅屋住經年，牆壁苦遭羣鼠穿。
旋乞狸奴名去惡，中宵客枕得安眠。
携之俱東泛江水，饜飫魚腥二千里。
半途忽作楚人弓，兒女憐渠今未已。
昨宵聞說二車家，花墩五子俱可誇。
此詩雖拙勝鹽茶，不問白黑灰貍花。
忆弟妹
作者：章甫
朝代：宋
体裁：五言律诗

新年思弟妹，何处有田园。见面宁无日，伤心不忍言。飘零空岁晚，契阔又春暄。肠断东来水，滔滔共一源。
忆王履方
作者：章甫
朝代：宋
体裁：七言律诗

江头今日少风埃，时有閒云出断崖。入网河豚来近市，争巢野鹊堕空阶。偶行芳草得佳句，不见故人无好怀。愁送客帆西去尽，日随潮水到秦淮。
忧旱
作者：章甫
朝代：宋

贫贱甘羁旅，淹留赖薄田。悠悠将送老，比比不逢年。旱魃工为虐，雷公岂易鞭。醉能忘万事，安得酒如川。
忧旱
作者：章甫
朝代：宋

贫贱甘羁旅，淹留頼薄田。
悠悠将送老，比比不逢年。
旱魃工为虐，雷公岂易鞭。
醉能忘万事，安得酒如川。
悯农
作者：章甫
朝代：宋
体裁：古风

前村后村水车声，咿咿轧轧终夜鸣。皇天不雨四十日，高田何止龟兆出。田家眼穿望早禾，早禾不熟奈饥何。今年神祠祷不应，沽酒买牛空费多。天公高居民父母，有耳应闻下民语。乞我滂沱半朝雨，免遭县吏鞭笞苦。
惜花
作者：章甫
朝代：宋

前朝西風不肯住，紅雨毿毿落深樹。
昨日東風更放顛，香雪紛紛飄滿園。
四時催人頭髮白，薄相春風亦欺客。
漸覺繁枝過眼空，歷歷黄花亂疏麥。
野店沽酒酸如虀，先生不飲春將歸。
屋頭向晚雨聲急，自炷爐香坐盤膝。
惜花
作者：章甫
朝代：宋

前朝西风不肯住，红雨毵毵落深树。昨日东风更放颠，香雪纷纷飘满园。四时催人头发白，薄相春风亦欺客。渐觉繁枝过眼空，历历黄花乱疏麦。野店沽酒酸如齑，先生不饮春将归。屋头向晚雨声急，自炷炉香坐盘膝。
惜花
作者：章甫
朝代：宋

前朝西风不肯住，红雨毵毵落深树。
昨日东风更放颠，香雪纷纷飘满园。
四时催人头髮白，薄相春风亦欺客。
渐觉繁枝过眼空，历历黄花乱疏麦。
野店沽酒酸如虀，先生不饮春将归。
屋头向晚雨声急，自炷炉香坐盘膝。
愁坐
作者：章甫
朝代：宋
体裁：七言律诗

俗物满前无好怀，可堪时序苦相催。飞蚊扫迹夜方静，过雁传声寒已来。多病不胜杯潋滟，远游只恐马虺隤。书窗愁坐令人瘦，独上江楼日几回。
愁坐
作者：章甫
朝代：宋

俗物滿前無好懷，可堪時序苦相催。
飛蚊掃迹夜方靜，過雁傳聲寒已來。
多病不勝杯瀲灧，遠遊只恐馬虺隤。
書窗愁坐令人瘦，獨上江樓日幾回。
慈湖矶
作者：章甫
朝代：宋
体裁：古风

峭壁激湍流，湍流作洄洑。初无一饷风，饱我蒲帆腹。长笪寄怪石，招呼争挽牵。艰难仅寸进，何翅如登天。及矶日犹高，过矶日曛黑。依约见渔村，灯火照初夕。舟师告疲劳，夜泊投人家。惊犬吠篱落，寒生芦荻花。
慈湖磯
作者：章甫
朝代：宋

峭壁激湍流，湍流作洄洑。
初無一餉風，飽我蒲帆腹。
長笪寄怪石，招呼爭挽牽。
艱難僅寸進，何翅如登天。
及磯日猶高，過磯日曛黑。
依約見漁村，燈火照初夕。
舟師告疲勞，夜泊投人家。
驚犬吠籬落，寒生蘆荻花。
憂旱
作者：章甫
朝代：宋

貧賤甘羈旅，淹留頼薄田。
悠悠將送老，比比不逢年。
旱魃工爲虐，雷公豈易鞭。
醉能忘萬事，安得酒如川。
憫農
作者：章甫
朝代：宋

前村後村水車聲，咿咿軋軋終夜鳴。
皇天不雨四十日，高田何止龜兆出。
田家眼穿望早禾，早禾不熟奈饑何。
今年神祠禱不應，沽酒買牛空費多。
天公高居民父母，有耳應聞下民語。
乞我滂沱半朝雨，免遭縣吏鞭笞苦。
憶弟妹
作者：章甫
朝代：宋

新年思弟妹，何處有田園。
見面寧無日，傷心不忍言。
飄零空歲晚，契闊又春暄。
腸斷東來水，滔滔共一源。
憶王履方
作者：章甫
朝代：宋

江頭今日少風埃，時有閒雲出斷崖。
入網河豚來近市，爭巢野鵲墮空階。
偶行芳草得佳句，不見故人無好懷。
愁送客帆西去盡，日隨潮水到秦淮。
戏答王通一
作者：章甫
朝代：宋

底事重来淮上村，九关难上阻司阍。
短衣他日欲射虎，堂印何时看倒盆。
花着襟裾无定力，雪侵鬚鬓有愁根。
天河且挽洗疮疥，若问甲兵君莫论。
戏答王通一
作者：章甫
朝代：宋

底事重来淮上村，九关难上阻司阍。短衣他日欲射虎，堂印何时看倒盆。花著襟裾无定力，雪侵须鬓有愁根。天河且挽洗疮疥，若问甲兵君莫论。
戏简乐长卿
作者：章甫
朝代：宋

长卿谈兵气飘扬，半生漫趁槐花忙。
尘埃绿绮谁拂拭，鸡羣野鹤空昂藏。
何必明经取青紫，请君囊书献天子。
中原犹未息兵戈，万里横行丈夫事。
愞夫株守衡门裏，初无长鬚给薪水。
故旧经年绝尺书，乌鹊玩人频送喜。
欲行万里囊无钱，移床且对熏风眠。
儿啼妻怒了不问，诵诗过午声琅然。
戏简乐长卿
作者：章甫
朝代：宋

长卿谈兵气飘扬，半生漫趁槐花忙。尘埃绿绮谁拂拭，鸡群野鹤空昂藏。何必明经取青紫，请君囊书献天子。中原犹未息兵戈，万里横行丈夫事。愞夫株守衡门里，初无长须给薪水。故旧经年绝尺书，乌鹊玩人频送喜。欲行万里囊无钱，移床且对薰风眠。儿啼妻怒了不问，诵诗过午声琅然。
戏简李清宇
作者：章甫
朝代：宋
体裁：七言律诗

四十九年真大谬，三百六旬长鲜驩。人生一梦何足较，田谷荐饥良独难。酒边志气漫豪放，眼中骨相殊酸寒。输与能诗李供奉，水旱不忧吾有官。
戲答王通一
作者：章甫
朝代：宋

底事重來淮上村，九關難上阻司閽。
短衣他日欲射虎，堂印何時看倒盆。
花著襟裾無定力，雪侵鬚鬢有愁根。
天河且挽洗瘡疥，若問甲兵君莫論。
戲簡李清宇
作者：章甫
朝代：宋

四十九年真大謬，三百六旬長鮮驩。
人生一夢何足較，田穀薦饑良獨難。
酒邊志氣漫豪放，眼中骨相殊酸寒。
輸與能詩李供奉，水旱不憂吾有官。
戲簡樂長卿
作者：章甫
朝代：宋

長卿談兵氣飄揚，半生漫趁槐花忙。
塵埃綠綺誰拂拭，雞羣野鶴空昂藏。
何必明經取青紫，請君囊書獻天子。
中原猶未息兵戈，萬里橫行丈夫事。
愞夫株守衡門裏，初無長鬚給薪水。
故舊經年絕尺書，烏鵲玩人頻送喜。
欲行萬里囊無錢，移牀且對薰風眠。
兒啼妻怒了不問，誦詩過午聲琅然。
扬稻行
作者：章甫
朝代：宋

屋头场地如镜光，未晓相呼来破场。
今年惭愧好天色，扬稻得风尤省力。
分时往往只论𥰭，主客四六无偏颇。
高低十分早晚禾，就中谁家收最多。
妻儿舂糯试新曲，隣舍茅柴相接续。
醉来起舞自顿足，官无差科即为福。
放歌招孙祖训俞国宝饮
作者：章甫
朝代：宋

儿时望春春不来，春衣隔年催剪裁。平明出游薄暮回，惟恐云气兴风雷。岂知乐极还悲哀，十年黄尘涴青鞋。管领莺花已无意，感时念旧时伤怀。去年寒食丹徒县，家寄毗陵不相见。今年寒食江陵府，妻子相看泪如雨。迂儒忧国更忧家，枉杀清明不见花。无端柳絮搅愁思，一径漫漫春日斜。主人知我坐憔悴，故遣斗酒来相慰。呼妻安稳置床头，个是贫家一祥瑞。床头三日未开尝，耿耿忧心自如醉。朝来忽觉体中佳，吻角流涎已难制。细君平日但濡唇，瓦盆对酌可无人。招朋一饮舒清兴，要须脱略任天真。高邮孙夫子，相逢不作鬲上语。临川俞先生，客里伤春作诗苦。二公问学该今古，胸吞云梦轻阿堵。我酒虽不多，酒行诗可歌。杖藜乘兴速来过，不来吟醉奈春何。
放歌招孙祖训俞国宝饮
作者：章甫
朝代：宋

儿时望春春不来，春衣隔年催翦裁。
平明出游薄暮回，惟恐云气兴风雷。
岂知乐极还悲哀，十年黄尘涴青鞋。
管领鶑花已无意，感时念旧时伤怀。
去年寒食丹徒县，家寄毗陵不相见。
今年寒食江陵府，妻子相看泪如雨。
迂儒忧国更忧家，枉杀清明不见花。
无端柳絮搅愁思，一径漫漫春日斜。
主人知我坐憔悴，故遣斗酒来相慰。
呼妻安稳置床头，箇是贫家一祥瑞。
床头三日未开尝，耿耿忧心自如醉。
朝来忽觉体中佳，吻角流涎已难制。
细君平日但濡唇，瓦盆对酌可无人。
招朋一饮舒清兴，要须脱畧任天真。
高邮孙夫子，相逢不作鬲上语。
临川俞先生，客裏伤春作诗苦。
二公问学该今古，胸吞云梦轻阿堵。
我酒虽不多，酒行诗可歌。
杖藜乘兴速来过，不来吟醉奈春何。
放歌招孫祖訓俞國寶飲
作者：章甫
朝代：宋

兒時望春春不來，春衣隔年催翦裁。
平明出遊薄暮回，惟恐雲氣興風雷。
豈知樂極還悲哀，十年黄塵涴青鞋。
管領鶑花已無意，感時念舊時傷懷。
去年寒食丹徒縣，家寄毗陵不相見。
今年寒食江陵府，妻子相看淚如雨。
迂儒憂國更憂家，枉殺清明不見花。
無端柳絮攪愁思，一徑漫漫春日斜。
主人知我坐憔悴，故遣斗酒來相慰。
呼妻安穩置牀頭，箇是貧家一祥瑞。
牀頭三日未開嘗，耿耿憂心自如醉。
朝來忽覺體中佳，吻角流涎已難制。
細君平日但濡唇，瓦盆對酌可無人。
招朋一飲舒清興，要須脫畧任天真。
高郵孫夫子，相逢不作鬲上語。
臨川俞先生，客裏傷春作詩苦。
二公問學該今古，胸吞雲夢輕阿堵。
我酒雖不多，酒行詩可歌。
杖藜乘興速來過，不來吟醉奈春何。
新凉
作者：章甫
朝代：宋

白帝扬镳后，炎官退舍初。江山惊客恨，风月到吾庐。黄奶宜相就，青奴稍见疏。寄声莲社友，秋兴复何如。
新凉
作者：章甫
朝代：宋

白帝扬镳后，炎官退舍初。
江山惊客恨，风月到吾庐。
黄奶宜相就，青奴稍见疏。
寄声莲社友，秋兴復何如。
新凉
作者：章甫
朝代：宋

白帝揚鑣後，炎官退舍初。
江山驚客恨，風月到吾廬。
黄嬭宜相就，青奴稍見疏。
寄聲蓮社友，秋興復何如。
无题
作者：章甫
朝代：宋

棋局机心在，诗篇习气馀。去来旋磨蚁，生死蠹书鱼。阅世双蓬鬓，还山一草庐。苦无食衣计，不是故踌躇。
无题
作者：章甫
朝代：宋

碁局机心在，诗篇习气余。
去来旋磨螘，生死蠹书鱼。
阅世双蓬鬓，还山一草庐。
苦无食衣计，不是故踌躇。
早凉
作者：章甫
朝代：宋

江头雨过凉风早，落叶纷纷费人扫。
鈎帘日暮无所为，把酒悠然送归鸟。
佳人可望不可亲，草根唧唧秋虫吟。
家本江南客江北，鬚髮新添数茎白。
早凉
作者：章甫
朝代：宋

江头雨过凉风早，落叶纷纷费人扫。钩帘日暮无所为，把酒悠然送归鸟。佳人可望不可亲，草根唧唧秋虫吟。家本江南客江北，须发新添数茎白。
早凉
作者：章甫
朝代：宋

江頭雨過涼風早，落葉紛紛費人掃。
鈎簾日暮無所爲，把酒悠然送歸鳥。
佳人可望不可親，草根唧唧秋蟲吟。
家本江南客江北，鬚髮新添數莖白。
早雪
作者：章甫
朝代：宋

賤夫流落來淮海，兩紀悠然忘凍餒。
烏薪白粲不論錢，近歲山林禁樵采。
去年差官打炭窑，淮民畏事誰敢燒。
官軍巡山得心力，草木欣欣有顔色。
九月未霜雲漫漫，雪花爭先飛作團。
凍坐孤吟還自寬，邊頭牽挽人夫寒。
早雪
作者：章甫
朝代：宋
体裁：古风

贱夫流落来淮海，两纪悠然忘冻馁。乌薪白粲不论钱，近岁山林禁樵采。去年差官打炭窑，淮民畏事谁敢烧。官军巡山得心力，草木欣欣有颜色。九月未霜云漫漫，雪花争先飞作团。冻坐孤吟还自宽，边头牵挽人夫寒。
春尽
作者：章甫
朝代：宋

昼永花阴直，风轻麦浪匀。僧归还逼夏，莺语欲留春。须发垂垂老，亲朋往往贫。地偏人事少，聊以寄吾真。
春尽
作者：章甫
朝代：宋

昼永花阴直，风轻麦浪匀。
僧归还逼夏，鶑语欲留春。
鬚髮垂垂老，亲朋往往贫。
地偏人事少，聊以寄吾真。
春日呈韓丈
作者：章甫
朝代：宋

陽烏陰兔爭馳騁，人世光陰剎那頃。
玉盤生菜亂青絲，三歲公家喫春餠。
前年班春池陽城，民物熙熙簫鼓聲。
去年轉粟巡邊徼，聖朝初下和戎詔。
祇今塞下不傳烽，野梅官柳競春風。
相從且作無事飲，莫辭節物來匆匆。
明年上國春應早，棠棣陰中詩更好。
詩成但遣阿買書，郵筒寄我江南道。
春日呈韩丈
作者：章甫
朝代：宋

阳乌阴兔争驰骋，人世光阴刹那顷。玉盘生菜乱青丝，三岁公家吃春饼。前年班春池阳城，民物熙熙箫鼓声。去年转粟巡边徼，圣朝初下和戎诏。祇今塞下不传烽，野梅官柳竞春风。相从且作无事饮，莫辞节物来匆匆。明年上国春应早，棠棣阴中诗更好。诗成但遣阿买书，邮筒寄我江南道。
春日呈韩丈
作者：章甫
朝代：宋

阳乌阴兔争驰骋，人世光阴剎那顷。
玉盘生菜乱青丝，三岁公家吃春餠。
前年班春池阳城，民物熙熙箫鼓声。
去年转粟巡边徼，圣朝初下和戎诏。
祇今塞下不传烽，野梅官柳竞春风。
相从且作无事饮，莫辞节物来匆匆。
明年上国春应早，棠棣阴中诗更好。
诗成但遣阿买书，邮筒寄我江南道。
春日山居
作者：章甫
朝代：宋

流转情何限，艰难老见侵。儿啼妨午睡，花落搅春心。得句从谁说，开尊祇自斟。移家近城市，湖水几时深。客舍逢迎少，村居道路迷。雨晴知虎过，烟暝有鸦啼。轻薄看诸子，辛勤愧老妻。人生真寄耳，巢燕亦添泥。村陋浑成俗，云山要可人。短篱鸡唱午，芳树鸟啼春。地僻愁仍少，身閒懒更真。扁舟因送客，重到大江滨。
春日山居·其一
作者：章甫
朝代：宋

流轉情何限，艱難老見侵。
兒啼妨午睡，花落攪春心。
得句從誰說，開尊祇自斟。
移家近城市，湖水幾時深。
春日山居·其一
作者：章甫
朝代：宋
体裁：五言律诗

流转情何限，艰难老见侵。儿啼妨午睡，花落搅春心。得句从谁说，开尊祇自斟。移家近城市，湖水几时深。
春日山居·其三
作者：章甫
朝代：宋
体裁：五言律诗

村陋浑成俗，云山要可人。短篱鸡唱午，芳树鸟啼春。地僻愁仍少，身閒懒更真。扁舟因送客，重到大江滨。
春日山居·其三
作者：章甫
朝代：宋

村陋渾成俗，雲山要可人。
短籬雞唱午，芳樹鳥啼春。
地僻愁仍少，身閒懶更真。
扁舟因送客，重到大江濱。
春日山居·其二
作者：章甫
朝代：宋
体裁：五言律诗

客舍逢迎少，村居道路迷。雨晴知虎过，烟暝有鸦啼。轻薄看诸子，辛勤愧老妻。人生真寄耳，巢燕亦添泥。
春日山居·其二
作者：章甫
朝代：宋

客舍逢迎少，村居道路迷。
雨晴知虎過，烟暝有鴉啼。
輕薄看諸子，辛勤愧老妻。
人生真寄耳，巢燕亦添泥。
春日村居
作者：章甫
朝代：宋

筑圃未成趣，栽桃才试花。年饥儿强饭，春困妇煎茶。为客空迟暮，逢人只叹嗟。上天新号令，雷雨起龙蛇。村迥客来少，山寒春到迟。修塘留野水，插槿补疏篱。旁舍閒相过，幽人旧有期。出门看远烧，拄杖立多时。冬暖惟忧麦，春寒却勒花。地偏宜鸟雀，江远少鱼虾。惊犬时时吠，归鸿字字斜。故园芳草色，游子亦思家。浦树微微改，溪流稍稍深。春来差少病，岁后苦多阴。陇亩三年梦，亲朋万里心。感时仍念旧，老泪欲沾襟。土室宜冬夏，柴门玩岁时。不嫌贫作祟，直恐老相欺。草茁牛羊壮，山空虎豹饥。天晴好挑菜，吾亦伴儿嬉。
春日村居·其一
作者：章甫
朝代：宋

筑圃未成趣，栽桃才试花。年饥儿强饭，春困妇煎茶。为客空迟暮，逢人只叹嗟。上天新号令，雷雨起龙蛇。
春日村居·其一
作者：章甫
朝代：宋

筑圃未成趣，栽桃纔试花。
年饥儿强饭，春困妇煎茶。
为客空迟暮，逢人只叹嗟。
上天新号令，雷雨起龙蛇。
春日村居·其一
作者：章甫
朝代：宋

築圃未成趣，栽桃纔試花。
年饑兒强飯，春困婦煎茶。
爲客空遲暮，逢人只歎嗟。
上天新號令，雷雨起龍蛇。
春日村居·其三
作者：章甫
朝代：宋
体裁：五言律诗

冬暖惟忧麦，春寒却勒花。地偏宜鸟雀，江远少鱼虾。惊犬时时吠，归鸿字字斜。故园芳草色，游子亦思家。
春日村居·其三
作者：章甫
朝代：宋

冬暖惟憂麥，春寒却勒花。
地偏宜鳥雀，江遠少魚蝦。
驚犬時時吠，歸鴻字字斜。
故園芳草色，遊子亦思家。
春日村居·其二
作者：章甫
朝代：宋

村迥客來少，山寒春到遲。
修塘留野水，插槿補疏籬。
旁舍閒相過，幽人舊有期。
出門看遠燒，拄杖立多時。
春日村居·其二
作者：章甫
朝代：宋
体裁：五言律诗

村迥客来少，山寒春到迟。修塘留野水，插槿补疏篱。旁舍閒相过，幽人旧有期。出门看远烧，拄杖立多时。
春日村居·其五
作者：章甫
朝代：宋

土室宜冬夏，柴門玩歲時。
不嫌貧作祟，直恐老相欺。
草茁牛羊壯，山空虎豹饑。
天晴好挑菜，吾亦伴兒嬉。
春日村居·其五
作者：章甫
朝代：宋
体裁：五言律诗

土室宜冬夏，柴门玩岁时。不嫌贫作祟，直恐老相欺。草茁牛羊壮，山空虎豹饥。天晴好挑菜，吾亦伴儿嬉。
春日村居·其四
作者：章甫
朝代：宋
体裁：五言律诗

浦树微微改，溪流稍稍深。春来差少病，岁后苦多阴。陇亩三年梦，亲朋万里心。感时仍念旧，老泪欲沾襟。
春日村居·其四
作者：章甫
朝代：宋

浦樹微微改，溪流稍稍深。
春來差少病，歲後苦多陰。
隴畝三年夢，親朋萬里心。
感時仍念舊，老淚欲沾襟。
春晚寺居即事
作者：章甫
朝代：宋

晚晴鳥雀喜窺簷，客舍餘寒怕卷簾。
多病新來知本草，安心老去讀楞嚴。
髮稀帽側頭慵櫛，火冷香消手自添。
百念不生惟飽飯，春山蔬筍十分甜。
春晚寺居即事
作者：章甫
朝代：宋

晚晴鸟雀喜窥檐，客舍余寒怕卷帘。
多病新来知本草，安心老去读楞严。
髮稀帽侧头慵栉，火冷香消手自添。
百念不生惟饱饭，春山蔬笋十分甜。
春晚寺居即事
作者：章甫
朝代：宋

晚晴鸟雀喜窥檐，客舍馀寒怕卷帘。多病新来知本草，安心老去读楞严。发稀帽侧头慵栉，火冷香消手自添。百念不生惟饱饭，春山蔬笋十分甜。
春望
作者：章甫
朝代：宋

东风吹水岂容平，小雨催花却易晴。
旅燕欲来春社近，故人何处晚山横。
不才媿忝诸侯客，苦思难攻五字城。
芳草满庭无一事，竹间幽鸟变新声。
春望
作者：章甫
朝代：宋

东风吹水岂容平，小雨催花却易晴。旅燕欲来春社近，故人何处晚山横。不才愧忝诸侯客，苦思难攻五字城。芳草满庭无一事，竹间幽鸟变新声。
春望
作者：章甫
朝代：宋

東風吹水豈容平，小雨催花却易晴。
旅燕欲來春社近，故人何處晚山橫。
不才媿忝諸侯客，苦思難攻五字城。
芳草滿庭無一事，竹間幽鳥變新聲。
春盡
作者：章甫
朝代：宋

晝永花陰直，風輕麥浪勻。
僧歸還逼夏，鶑語欲留春。
鬚髮垂垂老，親朋往往貧。
地偏人事少，聊以寄吾真。
書壁
作者：章甫
朝代：宋

禽聲春後變，柳色夜來深。
老子關門坐，無人識此心。
書祖顯墨梅枕屏
作者：章甫
朝代：宋

我曾醉卧勇菴牀，酒渴依然夢吸江。
晚角吹回燈尚在，眼花錯認月橫窗。
書黄叔虎傳神卷
作者：章甫
朝代：宋

鶴骨何清癯，腹空惟貯書。
山林日月長，掉頭賦歸歟。
松竹歲寒金石友，身後虛名眼前酒。
與世相違豈盡然，江湖猶有丹青手。
曾仲恭侍郎惠酒以偶有名酒无夕不饮为韵谢之
作者：章甫
朝代：宋

穷居少人事，落落仍寡偶。晨曦入茆檐，和气生户牖。拥褐还负暄，看云更搔首。閒哦陶令诗，饥肠作雷吼。力耕不逢年，岁暮百无有。小雨肥麦根，何时得糊口。百年倏已半，辛勤为升斗。赖古多若人，千载可尚友。古来称达人，不愿身后名。岂其未忘世，隤然聊遣情。我生本衰愞，于时淡无营。但得秫可酿，何劳诗有声。烹鱼多素书，问字谁载酒。寂寞淮乡居，岁月亦已久。敢希陋巷乐，但觉贫士丑。知音幸有人，此事可不朽。丹阳贤使君，高谊今所无。铃斋有馀閒，遥忆耕田夫。满船送美酒，盛事惊道途。客来即留醉，不用倩行酤。一杯复一杯，今夕知何夕。蔀屋发光怪，尊罍盈四壁。老盆还旧观，寒灯起佳色。既醉使君酒，亦饱使君德。逢人说项斯，此道今则不。使君如古人，荐善惟恐后。愿君登廊庙，搜罗到岩薮。使我击壤歌，投老安陇亩。使君开府来，京口酒可饮。公才真曲糵，留滞已再稔。江山助诗兴，草木入题品。冰霜寒正严，为国护饔寝。
曾仲恭侍郎惠酒以偶有名酒无夕不饮为韵谢之·其一
作者：章甫
朝代：宋
体裁：古风

穷居少人事，落落仍寡偶。晨曦入茆檐，和气生户牖。拥褐还负暄，看云更搔首。閒哦陶令诗，饥肠作雷吼。
曾仲恭侍郎惠酒以偶有名酒无夕不饮为韵谢之·其七
作者：章甫
朝代：宋
体裁：古风

逢人说项斯，此道今则不。使君如古人，荐善惟恐后。愿君登廊庙，搜罗到岩薮。使我击壤歌，投老安陇亩。
曾仲恭侍郎惠酒以偶有名酒无夕不饮为韵谢之·其三
作者：章甫
朝代：宋
体裁：古风

古来称达人，不愿身后名。岂其未忘世，隤然聊遣情。我生本衰愞，于时淡无营。但得秫可酿，何劳诗有声。
曾仲恭侍郎惠酒以偶有名酒无夕不饮为韵谢之·其二
作者：章甫
朝代：宋

力耕不逢年，岁暮百无有。小雨肥麦根，何时得糊口。百年倏已半，辛勤为升斗。赖古多若人，千载可尚友。
曾仲恭侍郎惠酒以偶有名酒无夕不饮为韵谢之·其二
作者：章甫
朝代：宋

力耕不逢年，岁暮百无有。
小雨肥麦根，何时得餬口。
百年倏已半，辛勤为升斗。
頼古多若人，千载可尚友。
曾仲恭侍郎惠酒以偶有名酒无夕不饮为韵谢之·其五
作者：章甫
朝代：宋

丹阳贤使君，高谊今所无。
铃斋有余閒，遥忆耕田夫。
满船送美酒，盛事惊道途。
客来即留醉，不用倩行酤。
曾仲恭侍郎惠酒以偶有名酒无夕不饮为韵谢之·其五
作者：章甫
朝代：宋

丹阳贤使君，高谊今所无。铃斋有馀閒，遥忆耕田夫。满船送美酒，盛事惊道途。客来即留醉，不用倩行酤。
曾仲恭侍郎惠酒以偶有名酒无夕不饮为韵谢之·其八
作者：章甫
朝代：宋
体裁：古风

使君开府来，京口酒可饮。公才真曲糵，留滞已再稔。江山助诗兴，草木入题品。冰霜寒正严，为国护饔寝。
曾仲恭侍郎惠酒以偶有名酒无夕不饮为韵谢之·其六
作者：章甫
朝代：宋

一杯复一杯，今夕知何夕。蔀屋发光怪，尊罍盈四壁。老盆还旧观，寒灯起佳色。既醉使君酒，亦饱使君德。
曾仲恭侍郎惠酒以偶有名酒无夕不饮为韵谢之·其六
作者：章甫
朝代：宋

一杯復一杯，今夕知何夕。
蔀屋发光怪，尊罍盈四壁。
老盆还旧观，寒灯起佳色。
既醉使君酒，亦饱使君德。
曾仲恭侍郎惠酒以偶有名酒无夕不饮为韵谢之·其四
作者：章甫
朝代：宋
体裁：古风

烹鱼多素书，问字谁载酒。寂寞淮乡居，岁月亦已久。敢希陋巷乐，但觉贫士丑。知音幸有人，此事可不朽。
曾仲恭侍郎惠酒以偶有名酒無夕不飲爲韻謝之·其一
作者：章甫
朝代：宋

窮居少人事，落落仍寡偶。
晨曦入茆簷，和氣生戶牖。
擁褐還負暄，看雲更搔首。
閒哦陶令詩，饑腸作雷吼。
曾仲恭侍郎惠酒以偶有名酒無夕不飲爲韻謝之·其七
作者：章甫
朝代：宋

逢人說項斯，此道今則不。
使君如古人，薦善惟恐後。
願君登廊廟，搜羅到巖藪。
使我擊壤歌，投老安隴畝。
曾仲恭侍郎惠酒以偶有名酒無夕不飲爲韻謝之·其三
作者：章甫
朝代：宋

古來稱達人，不願身後名。
豈其未忘世，隤然聊遣情。
我生本衰愞，於時淡無營。
但得秫可釀，何勞詩有聲。
曾仲恭侍郎惠酒以偶有名酒無夕不飲爲韻謝之·其二
作者：章甫
朝代：宋

力耕不逢年，歲暮百無有。
小雨肥麥根，何時得餬口。
百年倏已半，辛勤爲升斗。
頼古多若人，千載可尚友。
曾仲恭侍郎惠酒以偶有名酒無夕不飲爲韻謝之·其五
作者：章甫
朝代：宋

丹陽賢使君，高誼今所無。
鈴齋有餘閒，遥憶耕田夫。
滿船送美酒，盛事驚道途。
客來即留醉，不用倩行酤。
曾仲恭侍郎惠酒以偶有名酒無夕不飲爲韻謝之·其八
作者：章甫
朝代：宋

使君開府來，京口酒可飲。
公才真麴糵，留滯已再稔。
江山助詩興，草木入題品。
冰霜寒正嚴，爲國護饔寢。
曾仲恭侍郎惠酒以偶有名酒無夕不飲爲韻謝之·其六
作者：章甫
朝代：宋

一杯復一杯，今夕知何夕。
蔀屋發光怪，尊罍盈四壁。
老盆還舊觀，寒燈起佳色。
既醉使君酒，亦飽使君德。
曾仲恭侍郎惠酒以偶有名酒無夕不飲爲韻謝之·其四
作者：章甫
朝代：宋

烹魚多素書，問字誰載酒。
寂寞淮鄉居，歲月亦已久。
敢希陋巷樂，但覺貧士醜。
知音幸有人，此事可不朽。
松滋县作
作者：章甫
朝代：宋
体裁：五言律诗

月近中秋白，云随落日横。途穷谙客味，岁晚见交情。念旧伤存没，忧时尚战争。西风催起柁，鸥鹭莫寒盟。
松滋縣作
作者：章甫
朝代：宋

月近中秋白，雲隨落日橫。
途窮諳客味，歲晚見交情。
念舊傷存沒，憂時尚戰爭。
西風催起柁，鷗鷺莫寒盟。
次仲韓韻兼簡若晦
作者：章甫
朝代：宋

世途時事兩艱難，上水船行八節灘。
旅雁喚愁秋已盡，隣雞驚夢夜將闌。
醉狂終是心情懶，老瘦非關骨相寒。
閒憶能詩俞與趙，久無妙語發毫端。
次仲韩韵兼简若晦
作者：章甫
朝代：宋

世途时事两艰难，上水船行八节滩。旅雁唤愁秋已尽，邻鸡惊梦夜将阑。醉狂终是心情懒，老瘦非关骨相寒。閒忆能诗俞与赵，久无妙语发毫端。
次仲韩韵兼简若晦
作者：章甫
朝代：宋

世途时事两艰难，上水船行八节滩。
旅雁唤愁秋已尽，隣鸡惊梦夜将阑。
醉狂终是心情懒，老瘦非关骨相寒。
閒忆能诗俞与赵，久无妙语发毫端。
次吕伯恭见寄韵
作者：章甫
朝代：宋

鲁钝不如锥处囊，嗜好凿圆投枘方。镜中须发今苍浪，多病年来疏酒觞。山林旧约都茫茫，局促何由心胆张。半生恍堕水中央，疾呼四顾无舟航。客舍雨馀梅杏黄，忆君著书看屋梁。缄题到手伸读忙，亦知别后遥相望。我犹驽马遭绊缰，君若鹰鹯之老苍。见义勇往柔而刚，君不求名名自彰。行须正色肃鹓行，不容燕雀高飞翔。辱诗敢忘什袭藏，报章勉率聊寄将。广厦他时客几房，种成桃李满江乡，忍使故人趋道旁。
次吕伯恭见寄韵
作者：章甫
朝代：宋

鲁钝不如锥处囊，嗜好凿圆投枘方。
镜中鬚髮今苍浪，多病年来疏酒觞。
山林旧约都茫茫，局促何由心胆张。
半生恍堕水中央，疾呼四顾无舟航。
客舍雨余梅杏黄，忆君着书看屋梁。
缄题到手伸读忙，亦知别后遥相望。
我犹驽马遭绊缰，君若鹰鹯之老苍。
见义勇往柔而刚，君不求名名自彰。
行须正色肃鹓行，不容燕雀高飞翔。
辱诗敢忘什袭藏，报章勉率聊寄将。
广厦他时客几房，种成桃李满江乡，忍使故人趋道旁。
次呂伯恭見寄韻
作者：章甫
朝代：宋

魯鈍不如錐處囊，嗜好鑿圓投枘方。
鏡中鬚髮今蒼浪，多病年來疏酒觴。
山林舊約都茫茫，局促何由心膽張。
半生恍墮水中央，疾呼四顧無舟航。
客舍雨餘梅杏黄，憶君著書看屋梁。
緘題到手伸讀忙，亦知別後遥相望。
我猶駑馬遭絆韁，君若鷹鸇之老蒼。
見義勇往柔而剛，君不求名名自彰。
行須正色肅鵷行，不容燕雀高飛翔。
辱詩敢忘什襲藏，報章勉率聊寄將。
廣厦他時客幾房，種成桃李滿江鄉，忍使故人趨道旁。
次张子仪韵
作者：章甫
朝代：宋
体裁：七言律诗

半生江海惯浮游，邂逅今成客此州。忧国幸逢年谷熟，望乡长恨晚山稠。连天烟雨双鸿雁，满地风波一白鸥。独把酒杯悲节物，何时弟劝与兄酬。
次張子儀韻
作者：章甫
朝代：宋

半生江海慣浮游，邂逅今成客此州。
憂國幸逢年穀熟，望鄉長恨晚山稠。
連天烟雨雙鴻雁，滿地風波一白鷗。
獨把酒杯悲節物，何時弟勸與兄酬。
次惠老見詒
作者：章甫
朝代：宋

別去忽三紀，餘生能幾年。
相看雙眼碧，且喜一燈傳。
禪病君無惱，詩狂我欲仙。
劇談成絕倒，還似蜜中邊。
次惠老见诒
作者：章甫
朝代：宋

别去忽三纪，余生能几年。
相看双眼碧，且喜一灯传。
禅病君无恼，诗狂我欲仙。
剧谈成绝倒，还似蜜中边。
次惠老见诒
作者：章甫
朝代：宋

别去忽三纪，馀生能几年。相看双眼碧，且喜一灯传。禅病君无恼，诗狂我欲仙。剧谈成绝倒，还似蜜中边。
次沈商卿見懷韻
作者：章甫
朝代：宋

歌喉宛轉變鳴禽，載酒曾同花下吟。
寒潮不應宿漁浦，挑燈還憶夜深語。
十載故人誰似君，便擬卜隣桑柘村。
青錢未辦歸期遠，滿目春山空秀婉。
有酒何須身後名，高軒未必如徒行。
朝看桃杏發紅萼，晚來風雨嗟零落。
尋幽選勝不應遲，百歲光陰能幾時。
問君何日憩奔走，忍令春色成烏有。
次沈商卿见怀韵
作者：章甫
朝代：宋

歌喉宛转变鸣禽，载酒曾同花下吟。寒潮不应宿渔浦，挑灯还忆夜深语。十载故人谁似君，便拟卜邻桑柘村。青钱未办归期远，满目春山空秀婉。有酒何须身后名，高轩未必如徒行。朝看桃杏发红萼，晚来风雨嗟零落。寻幽选胜不应迟，百岁光阴能几时。问君何日憩奔走，忍令春色成乌有。
次沈商卿见怀韵
作者：章甫
朝代：宋

歌喉宛转变鸣禽，载酒曾同花下吟。
寒潮不应宿渔浦，挑灯还忆夜深语。
十载故人谁似君，便拟卜隣桑柘村。
青钱未办归期远，满目春山空秀婉。
有酒何须身后名，高轩未必如徒行。
朝看桃杏发红萼，晚来风雨嗟零落。
寻幽选胜不应迟，百岁光阴能几时。
问君何日憩奔走，忍令春色成乌有。
次王勉夫見招·其一
作者：章甫
朝代：宋

浪迹踰三紀，知音只數公。
拙非今日用，愚與古人同。
賓客雖常滿，簞瓢或屢空。
躬耕逢歲旱，拄杖立西風。
次王勉夫見招·其二
作者：章甫
朝代：宋

風月分公宇，圖書靜客堂。
交情知爛熳，暇日想倘徉。
我老嗟筋力，詩成損腎腸。
報章慚不敏，秋至足悲傷。
次王勉夫见招
作者：章甫
朝代：宋

浪迹踰三纪，知音只数公。拙非今日用，愚与古人同。宾客虽常满，箪瓢或屡空。躬耕逢岁旱，拄杖立西风。风月分公宇，图书静客堂。交情知烂熳，暇日想徜徉。我老嗟筋力，诗成损肾肠。报章惭不敏，秋至足悲伤。
次王勉夫见招·其一
作者：章甫
朝代：宋
体裁：五言律诗

浪迹踰三纪，知音只数公。拙非今日用，愚与古人同。宾客虽常满，箪瓢或屡空。躬耕逢岁旱，拄杖立西风。
次王勉夫见招·其二
作者：章甫
朝代：宋

风月分公宇，图书静客堂。
交情知烂熳，暇日想倘徉。
我老嗟筋力，诗成损肾肠。
报章惭不敏，秋至足悲伤。
次王勉夫见招·其二
作者：章甫
朝代：宋

风月分公宇，图书静客堂。交情知烂熳，暇日想徜徉。我老嗟筋力，诗成损肾肠。报章惭不敏，秋至足悲伤。
次通一見詒韻
作者：章甫
朝代：宋

酒力添春意，詩魔惱夜眠。
老來尤惜日，客裏又逢年。
送雁寒雲外，尋梅野水邊。
無錢供劇飲，空枉故人篇。
次通一见诒韵
作者：章甫
朝代：宋

酒力添春意，诗魔恼夜眠。
老来尤惜日，客裏又逢年。
送雁寒云外，寻梅野水边。
无钱供剧饮，空枉故人篇。
次通一见诒韵
作者：章甫
朝代：宋

酒力添春意，诗魔恼夜眠。老来尤惜日，客里又逢年。送雁寒云外，寻梅野水边。无钱供剧饮，空枉故人篇。
次郝泽民韵
作者：章甫
朝代：宋

归雁冲寒去，栖乌向日啼。山明初过雨，沙静不多泥。江上梅花细，村中酒价低。无人可同出，课仆理荒畦。
次郝泽民韵
作者：章甫
朝代：宋

归雁衝寒去，栖乌向日啼。
山明初过雨，沙静不多泥。
江上梅花细，村中酒价低。
无人可同出，课仆理荒畦。
次郝澤民韻
作者：章甫
朝代：宋

歸雁衝寒去，棲烏向日啼。
山明初過雨，沙靜不多泥。
江上梅花細，村中酒價低。
無人可同出，課僕理荒畦。
次郭遐齡所携張安國詩韻
作者：章甫
朝代：宋

早作諸公客，過門競挽留。
憂時心尚壯，懷舊涕難收。
富貴來何晚，文章老更優。
尊前身健在，不必問封侯。
次郭遐龄所携张安国诗韵
作者：章甫
朝代：宋
体裁：五言律诗

早作诸公客，过门竞挽留。忧时心尚壮，怀旧涕难收。富贵来何晚，文章老更优。尊前身健在，不必问封侯。
次韓中父送行韻
作者：章甫
朝代：宋

素琴橫牀巾漉酒，千載斯人吾尚友。
祇今與世已相違，再見喜君真耐久。
笑我生緣良易足，畬田新燒屋新築。
飯牛政自不須歌，失馬焉知未爲福。
百里未容君疾驅，朝廷用才當不拘。
他年得意輦轂下，莫忘詩篇寄田舍。
次韓無咎盱眙道中韻
作者：章甫
朝代：宋

人家過午絕炊烟，隴上羸牛挽不前。
寇退皇恩方掩骼，民饑客飯只烹鮮。
觀風到處春隨馬，楗水歸時月滿川。
王事獨賢無倦色，雞鳴起坐屋三椽。
次韓無咎途中寄陸務觀·其一
作者：章甫
朝代：宋

風高微退鷁，雲好合從龍。
蕭艾長貪雨，松筠却耐冬。
禁途今不遠，歸興未應濃。
莫羨朱雙轂，相期祿萬鍾。
次韓無咎途中寄陸務觀·其三
作者：章甫
朝代：宋

寒梅欺雪白，臘酒愛鵝黄。
花下觥籌亂，燈前錦繡香。
醉吟揮字大，愁別聽更長。
近報蛾眉好，何時奉一觴。
次韓無咎途中寄陸務觀·其二
作者：章甫
朝代：宋

戎馬馳驅日，江湖邂逅間。
笑談無逆旅，翰墨落名山。
畫省春風入，漁舟夜月還。
唱酬能見記，書札忍令慳。
次韓無咎途中寄陸務觀·其五
作者：章甫
朝代：宋

園筍看成竹，庭榴已著花。
老來猶是客，歸去亦無家。
萬事大槐國，一身焦穀芽。
心閒聊默坐，紅日下天涯。
次韓無咎途中寄陸務觀·其四
作者：章甫
朝代：宋

晝永渾無事，昏歸只掩門。
甘貧同陋巷，多病似文園。
對月人千里，論文酒一尊。
遠懷霄漢路，愁絕虎狼村。
次韩中父送行韵
作者：章甫
朝代：宋
体裁：古风

素琴横床巾漉酒，千载斯人吾尚友。祇今与世已相违，再见喜君真耐久。笑我生缘良易足，畬田新烧屋新筑。饭牛政自不须歌，失马焉知未为福。百里未容君疾驱，朝廷用才当不拘。他年得意辇毂下，莫忘诗篇寄田舍。
次韩无咎盱眙道中韵
作者：章甫
朝代：宋
体裁：七言律诗

人家过午绝炊烟，陇上羸牛挽不前。寇退皇恩方掩骼，民饥客饭只烹鲜。观风到处春随马，楗水归时月满川。王事独贤无倦色，鸡鸣起坐屋三椽。
次韩无咎途中寄陆务观
作者：章甫
朝代：宋

风高微退鹢，云好合从龙。萧艾长贪雨，松筠却耐冬。禁途今不远，归兴未应浓。莫羡朱双毂，相期禄万钟。戎马驰驱日，江湖邂逅间。笑谈无逆旅，翰墨落名山。画省春风入，渔舟夜月还。唱酬能见记，书札忍令悭。寒梅欺雪白，腊酒爱鹅黄。花下觥筹乱，灯前锦绣香。醉吟挥字大，愁别听更长。近报蛾眉好，何时奉一觞。昼永浑无事，昏归只掩门。甘贫同陋巷，多病似文园。对月人千里，论文酒一尊。远怀霄汉路，愁绝虎狼村。园笋看成竹，庭榴已著花。老来犹是客，归去亦无家。万事大槐国，一身焦谷芽。心閒聊默坐，红日下天涯。
次韩无咎途中寄陆务观·其一
作者：章甫
朝代：宋
体裁：五言律诗

风高微退鹢，云好合从龙。萧艾长贪雨，松筠却耐冬。禁途今不远，归兴未应浓。莫羡朱双毂，相期禄万钟。
次韩无咎途中寄陆务观·其三
作者：章甫
朝代：宋
体裁：五言律诗

寒梅欺雪白，腊酒爱鹅黄。花下觥筹乱，灯前锦绣香。醉吟挥字大，愁别听更长。近报蛾眉好，何时奉一觞。
次韩无咎途中寄陆务观·其二
作者：章甫
朝代：宋
体裁：五言律诗

戎马驰驱日，江湖邂逅间。笑谈无逆旅，翰墨落名山。画省春风入，渔舟夜月还。唱酬能见记，书札忍令悭。
次韩无咎途中寄陆务观·其五
作者：章甫
朝代：宋

园笋看成竹，庭榴已着花。
老来犹是客，归去亦无家。
万事大槐国，一身焦谷芽。
心閒聊默坐，红日下天涯。
次韩无咎途中寄陆务观·其五
作者：章甫
朝代：宋

园笋看成竹，庭榴已著花。老来犹是客，归去亦无家。万事大槐国，一身焦谷芽。心閒聊默坐，红日下天涯。
次韩无咎途中寄陆务观·其四
作者：章甫
朝代：宋
体裁：五言律诗

昼永浑无事，昏归只掩门。甘贫同陋巷，多病似文园。对月人千里，论文酒一尊。远怀霄汉路，愁绝虎狼村。
次高若虚韵
作者：章甫
朝代：宋
体裁：古风

时事口慵说，性灵诗可陶。客中三日阴，江头风浪高。六年寄此邦，鸥鹭皆心交。烟波迥自如，应笑吾生劳。世路转偪仄，旅鬓空萧骚。既往若电梦，所得真毫毛。岁月解欺人，木落江之皋。勿谓吾甚衰，得酒犹能豪。旧游固可恋，归盟那得逃。负暄依茆檐，儿辈供爬搔。
次高若虛韻
作者：章甫
朝代：宋

時事口慵說，性靈詩可陶。
客中三日陰，江頭風浪高。
六年寄此邦，鷗鷺皆心交。
烟波迥自如，應笑吾生勞。
世路轉偪仄，旅鬢空蕭騷。
既往若電夢，所得真毫毛。
歲月解欺人，木落江之臯。
勿謂吾甚衰，得酒猶能豪。
舊遊固可戀，歸盟那得逃。
負暄依茆簷，兒輩供爬搔。
歸自真州道中用前韻簡諸故人
作者：章甫
朝代：宋

閒愁生旅懷，薄酒安能陶。
籃輿赴歸期，歷歷山路高。
風雨道旁憩，倏然思故交。
官閑相聚首，懷我登頓勞。
辯論雜嘲謔，詩詞兼雅騷。
人生幾何時，容易生二毛。
方今天子聖，登用皆夔臯。
願君各努力，去矣追羣豪。
我生苦畏事，屏處如逋逃。
縱復技癢存，敢念麻姑搔。
江北
作者：章甫
朝代：宋

江北多戎馬，江南有戰船。
艱難吾欲老，輾轉夜無眠。
歸去須三逕，飄零又一年。
鄰舟聽客語，愁絕晚來天。
江北
作者：章甫
朝代：宋
体裁：五言律诗

江北多戎马，江南有战船。艰难吾欲老，辗转夜无眠。归去须三径，飘零又一年。邻舟听客语，愁绝晚来天。
法刚化士干蒋山藏经乞语
作者：章甫
朝代：宋
体裁：古风

钟山夜半发奇怪，火光炽然脱三昧。法筵龙象不须惊，宝公留得眉毛在。食轮才转法轮随，楼台金碧还相辉。大千经卷何处觅，刚禅藏在僧伽叶。如来言语皆真实，别有真经名第一。琅函宝藏不能收，若遇知音请拈出。
法剛化士幹蔣山藏經乞語
作者：章甫
朝代：宋

鍾山夜半發奇怪，火光熾然脫三昧。
法筵龍象不須驚，寶公留得眉毛在。
食輪才轉法輪隨，樓臺金碧還相輝。
大千經卷何處覓，剛禪藏在僧伽葉。
如來言語皆真實，別有真經名第一。
琅函寶藏不能收，若遇知音請拈出。
浙江觀潮
作者：章甫
朝代：宋

萬仞銀山鐵壁，三軍貔虎熊羆。
不怕蛟龍作橫，輸他解事吳兒。
浙江观潮
作者：章甫
朝代：宋
体裁：六言诗

万仞银山铁壁，三军貔虎熊罴。不怕蛟龙作横，输他解事吴儿。
海門殘照圖
作者：章甫
朝代：宋

斜日淡籠吳楚，暮烟欲閉金焦。
未暇乘桴浮海，那船曾趁春潮。
海门残照图
作者：章甫
朝代：宋
体裁：六言诗

斜日淡笼吴楚，暮烟欲闭金焦。未暇乘桴浮海，那船曾趁春潮。
清宇移居
作者：章甫
朝代：宋
体裁：五言律诗

怀抱俱牢落，相逢得暂开。有时逃酒去，排日送诗来。抚事空三叹，移家又一回。秋凉安稳住，莫负菊花杯。
清宇移居
作者：章甫
朝代：宋

懷抱俱牢落，相逢得暫開。
有時逃酒去，排日送詩來。
撫事空三歎，移家又一回。
秋涼安穩住，莫負菊花杯。
清明病中遣酒問訊史授夫
作者：章甫
朝代：宋

一榻蕭然唯坐卧，風雨欺人打窗破。
數片飛花何處來，寒食清明病中過。
疏狂閒憶少年時，問柳尋花夜不歸。
春衣一任酒狼籍，玉山自有人扶持。
日月變遷衰相現，世途迫隘令人倦。
耳冷那聞白雪歌，眼寒不識春風面。
懷君著書坐僧房，呼兒與撥浮蛆香。
往澆萬卷文字腸，莫學病夫多感傷。
清明病中遣酒问讯史授夫
作者：章甫
朝代：宋

一榻萧然唯坐卧，风雨欺人打窗破。
数片飞花何处来，寒食清明病中过。
疏狂閒忆少年时，问柳寻花夜不归。
春衣一任酒狼籍，玉山自有人扶持。
日月变迁衰相现，世途迫隘令人倦。
耳冷那闻白雪歌，眼寒不识春风面。
怀君着书坐僧房，呼儿与拨浮蛆香。
往浇万卷文字肠，莫学病夫多感伤。
清明病中遣酒问讯史授夫
作者：章甫
朝代：宋

一榻萧然唯坐卧，风雨欺人打窗破。数片飞花何处来，寒食清明病中过。疏狂閒忆少年时，问柳寻花夜不归。春衣一任酒狼籍，玉山自有人扶持。日月变迁衰相现，世途迫隘令人倦。耳冷那闻白雪歌，眼寒不识春风面。怀君著书坐僧房，呼儿与拨浮蛆香。往浇万卷文字肠，莫学病夫多感伤。
湖上吟
作者：章甫
朝代：宋

誰家短笛吹楊柳，何處扁舟唱采菱。
湖水欲平風作惡，秋雲太薄雨無憑。
近人白鷺麾方去，隔岸青山喚不譍。
好景滿前難著語，夜歸茅屋望疏燈。
湖上吟
作者：章甫
朝代：宋

谁家短笛吹杨柳，何处扁舟唱采菱。
湖水欲平风作恶，秋云太薄雨无凭。
近人白鹭麾方去，隔岸青山唤不譍。
好景满前难着语，夜归茅屋望疏灯。
濡須道中
作者：章甫
朝代：宋

今年淮西旱，城市無米糶。
所至蕭條童僕饑，手持楮幣無人要。
行不擇日糧不齎，恨身不生太平時。
還家從頭語兒輩，山中寂寞猶可耐。
濡须道中
作者：章甫
朝代：宋
体裁：古风

今年淮西旱，城市无米粜。所至萧条童仆饥，手持楮币无人要。行不择日粮不赍，恨身不生太平时。还家从头语儿辈，山中寂寞犹可耐。
灯夕戏简胥直夫
作者：章甫
朝代：宋
体裁：七言律诗

小雨催耕苦未匀，东风吹水起鱼鳞。兵戈关塞今年定，灯火江城此夜新。万点飞花愁客子，一天明月属游人。旧时面壁胥居士，何处笙歌作好春。
灯夕韩使君惠谷帘泉
作者：章甫
朝代：宋
体裁：七言律诗

忆昨嬉游不忍閒，祇今但欲掩柴关。短檠无恙客多病，明月有情天若悭。落日哦诗方袖手，故人忆我未还山。归家且酌康庐水，恍堕千岩紫翠间。
無題
作者：章甫
朝代：宋

碁局機心在，詩篇習氣餘。
去來旋磨螘，生死蠹書魚。
閲世雙蓬鬢，還山一草廬。
苦無食衣計，不是故躊躇。
燈夕戲簡胥直夫
作者：章甫
朝代：宋

小雨催耕苦未勻，東風吹水起魚鱗。
兵戈關塞今年定，燈火江城此夜新。
萬點飛花愁客子，一天明月屬遊人。
舊時面壁胥居士，何處笙歌作好春。
燈夕韓使君惠谷簾泉
作者：章甫
朝代：宋

憶昨嬉遊不忍閒，祇今但欲掩柴關。
短檠無恙客多病，明月有情天若慳。
落日哦詩方袖手，故人憶我未還山。
歸家且酌康廬水，恍墮千巖紫翠間。
独登南楼兼怀严圣几俞若晦
作者：章甫
朝代：宋

瓜茗难逃暑，蚊蝇正作秋。劳生一念错，晚境万缘休。笔老无新语，囊空有敝裘。閒携瘦藤杖，独上郡南楼。城外江山好，楼前市井喧。登高明远目，直北望中原。济世原无策，伤心不忍言。唯馀忧国泪，还共水潺湲。昼景微微敛，阴云稍稍低。炎凉催旅燕，风雨听鸣鸡。独立江楼上，相思浙水西。诗情兼酒伴，何日手重携。
独登南楼兼怀严圣几俞若晦·其一
作者：章甫
朝代：宋
体裁：五言律诗

瓜茗难逃暑，蚊蝇正作秋。劳生一念错，晚境万缘休。笔老无新语，囊空有敝裘。閒携瘦藤杖，独上郡南楼。
独登南楼兼怀严圣几俞若晦·其三
作者：章甫
朝代：宋
体裁：五言律诗

昼景微微敛，阴云稍稍低。炎凉催旅燕，风雨听鸣鸡。独立江楼上，相思浙水西。诗情兼酒伴，何日手重携。
独登南楼兼怀严圣几俞若晦·其二
作者：章甫
朝代：宋

城外江山好，楼前市井喧。
登高明远目，直北望中原。
济世原无策，伤心不忍言。
唯余忧国泪，还共水潺湲。
独登南楼兼怀严圣几俞若晦·其二
作者：章甫
朝代：宋

城外江山好，楼前市井喧。登高明远目，直北望中原。济世原无策，伤心不忍言。唯馀忧国泪，还共水潺湲。
獨登南樓兼懷嚴聖幾俞若晦·其一
作者：章甫
朝代：宋

瓜茗難逃暑，蚊蠅正作秋。
勞生一念錯，晚境萬緣休。
筆老無新語，囊空有敝裘。
閒携瘦藤杖，獨上郡南樓。
獨登南樓兼懷嚴聖幾俞若晦·其三
作者：章甫
朝代：宋

晝景微微歛，陰雲稍稍低。
炎涼催旅燕，風雨聽鳴雞。
獨立江樓上，相思浙水西。
詩情兼酒伴，何日手重携。
獨登南樓兼懷嚴聖幾俞若晦·其二
作者：章甫
朝代：宋

城外江山好，樓前市井喧。
登高明遠目，直北望中原。
濟世原無策，傷心不忍言。
唯餘憂國淚，還共水潺湲。
王夢得意久出遠歸惠詩次韻
作者：章甫
朝代：宋

手栽桃李已成花，久客歸心急莫鴉。
別後新詩圓似彈，依前瘦馬鈍如蛙。
路長人困煎茶店，春去鶑啼賣酒家。
三徑未荒還寄傲，只應清夢到京華。
王夢得捕蝗二首·其一
作者：章甫
朝代：宋

相逢每歎俱飄流，尊酒作意同新秋。
蝗蟲日來復滿野，府帖夜下還呼舟。
江天尚黑客騎馬，草露未晞人牧牛。
路長遥想兀殘夢，家在風烟蘭杜洲。
王夢得捕蝗二首·其二
作者：章甫
朝代：宋

江頭曉日方曈曈，僕夫喘汗天無風。
茅簷汲井洗塵土，野寺煮餠燒油葱。
平生憂國寸心赤，在處哦詩雙鬢蓬。
村民喜識長官面，樹陰可坐毋匆匆。
王梦得意久出远归惠诗次韵
作者：章甫
朝代：宋

手栽桃李已成花，久客归心急莫鸦。别后新诗圆似弹，依前瘦马钝如蛙。路长人困煎茶店，春去莺啼卖酒家。三径未荒还寄傲，只应清梦到京华。
王梦得意久出远归惠诗次韵
作者：章甫
朝代：宋

手栽桃李已成花，久客归心急莫鸦。
别后新诗圆似弹，依前瘦马钝如蛙。
路长人困煎茶店，春去鶑啼卖酒家。
三径未荒还寄傲，只应清梦到京华。
王梦得捕蝗二首
作者：章甫
朝代：宋

相逢每叹俱飘流，尊酒作意同新秋。蝗虫日来复满野，府帖夜下还呼舟。江天尚黑客骑马，草露未晞人牧牛。路长遥想兀残梦，家在风烟兰杜洲。江头晓日方曈曈，仆夫喘汗天无风。茅檐汲井洗尘土，野寺煮饼烧油葱。平生忧国寸心赤，在处哦诗双鬓蓬。村民喜识长官面，树阴可坐毋匆匆。
王梦得捕蝗二首·其一
作者：章甫
朝代：宋

相逢每叹俱飘流，尊酒作意同新秋。蝗虫日来复满野，府帖夜下还呼舟。江天尚黑客骑马，草露未晞人牧牛。路长遥想兀残梦，家在风烟兰杜洲。
王梦得捕蝗二首·其一
作者：章甫
朝代：宋

相逢每叹俱飘流，尊酒作意同新秋。
蝗虫日来復满野，府帖夜下还呼舟。
江天尚黑客骑马，草露未晞人牧牛。
路长遥想兀残梦，家在风烟兰杜洲。
王梦得捕蝗二首·其二
作者：章甫
朝代：宋

江头晓日方曈曈，仆夫喘汗天无风。
茅檐汲井洗尘土，野寺煮餠烧油葱。
平生忧国寸心赤，在处哦诗双鬓蓬。
村民喜识长官面，树阴可坐毋匆匆。
王梦得捕蝗二首·其二
作者：章甫
朝代：宋

江头晓日方曈曈，仆夫喘汗天无风。茅檐汲井洗尘土，野寺煮饼烧油葱。平生忧国寸心赤，在处哦诗双鬓蓬。村民喜识长官面，树阴可坐毋匆匆。
王漕舟行邵伯枯河之間一花獨秀有詩次韻
作者：章甫
朝代：宋

志在冥鴻上，舟行白鷺羣。
水花明晚色，詩態藹春雲。
獨立興三歎，孤斟爲十分。
錦囊曾不惜，還遣野人聞。
王漕舟行邵伯枯河之间一花独秀有诗次韵
作者：章甫
朝代：宋

志在冥鸿上，舟行白鹭羣。
水花明晚色，诗态蔼春云。
独立兴三叹，孤斟为十分。
锦囊曾不惜，还遣野人闻。
王漕舟行邵伯枯河之间一花独秀有诗次韵
作者：章甫
朝代：宋

志在冥鸿上，舟行白鹭群。水花明晚色，诗态蔼春云。独立兴三叹，孤斟为十分。锦囊曾不惜，还遣野人闻。
用前韵赠高持一
作者：章甫
朝代：宋

全身当作冥飞鸿，无心要似云行空。逢人未用青白眼，与世不妨牛马风。暇日出门聊散步，雪晴爱此山无数。骨寒那得使鬼钱，肠枯漫索惊人句。迩来笔研欲生埃，旧雨来人今不来。百岁光阴能几许，一春怀抱未曾开。古人元不贵多技，大道由来常简易。随呵之义复何忧，知我者希方足贵。华阳道士亦能诗，不觉餐霞坐忍饥。高山流水琴三弄，明月清风酒一卮。相思不见频搔首，几欲招呼无斗酒。从今与子遂忘年，有怀欲语子来前。
用前韵赠高持一
作者：章甫
朝代：宋

全身当作冥飞鸿，无心要似云行空。
逢人未用青白眼，与世不妨牛马风。
暇日出门聊散步，雪晴爱此山无数。
骨寒那得使鬼钱，肠枯漫索惊人句。
迩来笔研欲生埃，旧雨来人今不来。
百岁光阴能几许，一春怀抱未曾开。
古人元不贵多技，大道由来常简易。
随呵之义復何忧，知我者希方足贵。
华阳道士亦能诗，不觉餐霞坐忍饥。
高山流水琴三弄，明月清风酒一卮。
相思不见频搔首，几欲招呼无斗酒。
从今与子遂忘年，有怀欲语子来前。
用前韻贈高持一
作者：章甫
朝代：宋

全身當作冥飛鴻，無心要似雲行空。
逢人未用青白眼，與世不妨牛馬風。
暇日出門聊散步，雪晴愛此山無數。
骨寒那得使鬼錢，腸枯漫索驚人句。
邇來筆研欲生埃，舊雨來人今不來。
百歲光陰能幾許，一春懷抱未曾開。
古人元不貴多技，大道由來常簡易。
隨呵之義復何憂，知我者希方足貴。
華陽道士亦能詩，不覺餐霞坐忍饑。
高山流水琴三弄，明月清風酒一卮。
相思不見頻搔首，幾欲招呼無斗酒。
從今與子遂忘年，有懷欲語子來前。
田家苦
作者：章甫
朝代：宋

何处行商因问路，歇肩听说田家苦。
今年麦熟胜去年，贱价还人如粪土。
五月将次尽，早秧都未移。
雨师懒病藏不出，家家灼火钻乌龟。
前朝夏至还上庙，着衫奠酒乞杯珓。
许我曾为五日期，待得秋成敢忘报。
阴阳水旱由天工，忧雨忧风愁杀侬。
农商苦乐元不同，淮南不熟贩江东。
田家苦
作者：章甫
朝代：宋

何处行商因问路，歇肩听说田家苦。今年麦熟胜去年，贱价还人如粪土。五月将次尽，早秧都未移。雨师懒病藏不出，家家灼火钻乌龟。前朝夏至还上庙，著衫奠酒乞杯珓。许我曾为五日期，待得秋成敢忘报。阴阳水旱由天工，忧雨忧风愁杀侬。农商苦乐元不同，淮南不熟贩江东。
田家苦
作者：章甫
朝代：宋

何處行商因問路，歇肩聽說田家苦。
今年麥熟勝去年，賤價還人如糞土。
五月將次盡，早秧都未移。
雨師懶病藏不出，家家灼火鑽烏龜。
前朝夏至還上廟，著衫奠酒乞杯珓。
許我曾爲五日期，待得秋成敢忘報。
陰陽水旱由天工，憂雨憂風愁殺儂。
農商苦樂元不同，淮南不熟販江東。
登楼
作者：章甫
朝代：宋

空室才容膝，楼高适与邻。清秋宜眺远，瘦策故来频。鸟雀宁知我，江山不厌人。哦诗兼把酒，地主未尝嗔。
登楼
作者：章甫
朝代：宋

空室才容膝，楼高适与隣。
清秋宜眺远，瘦策故来频。
鸟雀宁知我，江山不厌人。
哦诗兼把酒，地主未尝嗔。
登樓
作者：章甫
朝代：宋

空室才容膝，樓高適與隣。
清秋宜眺遠，瘦策故來頻。
鳥雀寧知我，江山不厭人。
哦詩兼把酒，地主未嘗嗔。
登譙樓
作者：章甫
朝代：宋

老大心雖懶，登臨眼尚明。
水流春後暖，樓迥晚來晴。
翔集鳩無數，歸飛雁一鳴。
闌干成獨倚，愁絕莫雲平。
登谯楼
作者：章甫
朝代：宋
体裁：五言律诗

老大心虽懒，登临眼尚明。水流春后暖，楼迥晚来晴。翔集鸠无数，归飞雁一鸣。阑干成独倚，愁绝莫云平。
白露
作者：章甫
朝代：宋

岁旱今如此，天高岂不闻。家家望秋谷，日日有閒云。圣主焦劳甚，群公献纳勤。老农愁欲死，祈祷漫纷纭。烈日照平野，狂风吹槁苗。皇天无一雨，白露只明朝。世路多艰险，人心恐动摇。愁来唯有酒，聊以永今宵。
白露·其一
作者：章甫
朝代：宋

岁旱今如此，天高岂不闻。
家家望秋谷，日日有閒云。
圣主焦劳甚，羣公献纳勤。
老农愁欲死，祈祷漫纷纭。
白露·其一
作者：章甫
朝代：宋

岁旱今如此，天高岂不闻。家家望秋谷，日日有閒云。圣主焦劳甚，群公献纳勤。老农愁欲死，祈祷漫纷纭。
白露·其一
作者：章甫
朝代：宋

歲旱今如此，天高豈不聞。
家家望秋穀，日日有閒雲。
聖主焦勞甚，羣公獻納勤。
老農愁欲死，祈禱漫紛紜。
白露·其二
作者：章甫
朝代：宋

烈日照平野，狂風吹槁苗。
皇天無一雨，白露只明朝。
世路多艱險，人心恐動摇。
愁來唯有酒，聊以永今宵。
白露·其二
作者：章甫
朝代：宋
体裁：五言律诗

烈日照平野，狂风吹槁苗。皇天无一雨，白露只明朝。世路多艰险，人心恐动摇。愁来唯有酒，聊以永今宵。
白露行
作者：章甫
朝代：宋

今岁淮南雨仍缺，官府祈求已踰月。城中又复闭南门，移市向北人纷纷。州前结坛聚巫觋，头冠神衣竞跳掷。缚草为龙置坛侧，童子绕坛呼蜥蜴。箫鼓迎神来不来，旱风终日吹黄埃。宁知白露只数日，稻苗焦枯恐不及。
白露行
作者：章甫
朝代：宋

今岁淮南雨仍缺，官府祈求已踰月。
城中又復闭南门，移市向北人纷纷。
州前结坛聚巫觋，头冠神衣竞跳掷。
缚草为龙置坛侧，童子绕坛呼蜥蜴。
箫鼓迎神来不来，旱风终日吹黄埃。
宁知白露只数日，稻苗焦枯恐不及。
白露行
作者：章甫
朝代：宋

今歲淮南雨仍缺，官府祈求已踰月。
城中又復閉南門，移市向北人紛紛。
州前結壇聚巫覡，頭冠神衣競跳擲。
縛草爲龍置壇側，童子繞壇呼蜥蜴。
簫鼓迎神來不來，旱風終日吹黄埃。
寧知白露只數日，稻苗焦枯恐不及。
益睡
作者：章甫
朝代：宋

主人頎然腰十圍，一官會計同遊嬉。
開軒環坐只圖史，錦囊富有驚人詩。
邇來萬事不掛口，世情盡付鼻中吼。
便腹無妨弟子嘲，著鞭未落少陵後。
紛紛逐臭皆羣兒，我正黑甜曾未知。
雞蟲得失何足較，是身且卧黄琉璃。
博山生雲香斷續，當午清風度修竹。
門前吏立雁鶩行，童奴摇手眠方熟。
夢中了了欲何鄉，寧復蘧蘧栩栩忙。
寒泉洗耳石礪齒，主人家住廬山傍。
他時但取青氈舊，歸作春秋同社友。
北窗槃礴上羲皇，秫田多種釀壺酒。
奉太夫人千百年，兄弟對牀聽雨眠。
益睡
作者：章甫
朝代：宋

主人颀然腰十围，一官会计同游嬉。
开轩环坐只图史，锦囊富有惊人诗。
迩来万事不挂口，世情尽付鼻中吼。
便腹无妨弟子嘲，着鞭未落少陵后。
纷纷逐臭皆羣儿，我正黑甜曾未知。
鸡虫得失何足较，是身且卧黄琉璃。
博山生云香断续，当午清风度修竹。
门前吏立雁鹜行，童奴摇手眠方熟。
梦中了了欲何乡，宁復蘧蘧栩栩忙。
寒泉洗耳石砺齿，主人家住庐山傍。
他时但取青毡旧，归作春秋同社友。
北窗槃礴上羲皇，秫田多种酿壶酒。
奉太夫人千百年，兄弟对床听雨眠。
益睡
作者：章甫
朝代：宋

主人颀然腰十围，一官会计同游嬉。开轩环坐只图史，锦囊富有惊人诗。迩来万事不挂口，世情尽付鼻中吼。便腹无妨弟子嘲，著鞭未落少陵后。纷纷逐臭皆群儿，我正黑甜曾未知。鸡虫得失何足较，是身且卧黄琉璃。博山生云香断续，当午清风度修竹。门前吏立雁鹜行，童奴摇手眠方熟。梦中了了欲何乡，宁复蘧蘧栩栩忙。寒泉洗耳石砺齿，主人家住庐山傍。他时但取青毡旧，归作春秋同社友。北窗槃礴上羲皇，秫田多种酿壶酒。奉太夫人千百年，兄弟对床听雨眠。
盱眙館中題雲山圖
作者：章甫
朝代：宋

北風三日吹黄土，長淮浪高少人渡。
客愁正坐小窗間，眼明見此江南山。
好山連娟螺髻鬟，白雲無心終日閒。
野橋溪水流彎環，旁有幽人晝掩關。
道路只今多險艱，林泉有約吾當還。
黄精可駐冰雪顔，時時令人雙鬢斑。
盱眙馆中题云山图
作者：章甫
朝代：宋
体裁：古风

北风三日吹黄土，长淮浪高少人渡。客愁正坐小窗间，眼明见此江南山。好山连娟螺髻鬟，白云无心终日閒。野桥溪水流弯环，旁有幽人昼掩关。道路只今多险艰，林泉有约吾当还。黄精可驻冰雪颜，时时令人双鬓斑。
睡起
作者：章甫
朝代：宋

日長睡足傍簾櫳，庭院初收落絮風。
葉底櫻桃渾可摘，黄鶑不離綠陰中。
睡起
作者：章甫
朝代：宋

日长睡足傍帘栊，庭院初收落絮风。叶底樱桃浑可摘，黄莺不离绿阴中。
睡起
作者：章甫
朝代：宋

日长睡足傍帘栊，庭院初收落絮风。
叶底樱桃浑可摘，黄鶑不离绿阴中。
督祖显和章
作者：章甫
朝代：宋

孙侯二尺短檠前，何啻颂诗三百篇。金銮玉堂未归去，聊结江湖山水缘。官闲不复弄朱墨，胜日过门无恶客。春风快马紫游缰，花底黄鹂尽相识。酒酬谈辩翻波澜，得句全胜得好官。我亦从来有诗癖，撚髭一字吟难安。不知辛苦竟何益，闻道何妨死今夕。他年傥使无知音，盈编不作一钱直。日来颇怪诗筒迟，恐君豫办磨崖诗。中原窟穴尚狐兔，未应便草閒居赋。
督祖显和章
作者：章甫
朝代：宋

孙侯二尺短檠前，何啻颂诗三百篇。
金銮玉堂未归去，聊结江湖山水缘。
官闲不復弄朱墨，胜日过门无恶客。
春风快马紫游缰，花底黄鹂尽相识。
酒酬谈辩翻波澜，得句全胜得好官。
我亦从来有诗癖，捻髭一字吟难安。
不知辛苦竟何益，闻道何妨死今夕。
他年傥使无知音，盈编不作一钱直。
日来颇怪诗筒迟，恐君豫办磨崖诗。
中原窟穴尚狐兔，未应便草閒居赋。
督祖顯和章
作者：章甫
朝代：宋

孫侯二尺短檠前，何啻頌詩三百篇。
金鑾玉堂未歸去，聊結江湖山水緣。
官閑不復弄朱墨，勝日過門無惡客。
春風快馬紫遊韁，花底黄鸝盡相識。
酒酬談辯翻波瀾，得句全勝得好官。
我亦從來有詩癖，撚髭一字吟難安。
不知辛苦竟何益，聞道何妨死今夕。
他年儻使無知音，盈編不作一錢直。
日來頗怪詩筒遲，恐君豫辦磨崖詩。
中原窟穴尚狐兔，未應便草閒居賦。
秋兴
作者：章甫
朝代：宋
体裁：五言律诗

宿昔驱蝇手，今还把蟹螯。家愁难止酒，天气近登高。岁月形容改，乡关梦寐劳。小窗无晤对，风叶暮萧骚。
秋日
作者：章甫
朝代：宋

奔走伤形役，艰难感物华。澹烟笼远树，小雨湿寒沙。唤客尊无酒，撩人菊有华。弟兄书不至，过尽雁行斜。故人多鬼录，久客又惊秋。为计无三窟，怀归在一丘。鸡鸣风雨晦，雁急稻粱谋。忆我山中友，天寒夜饭牛。
秋日·其一
作者：章甫
朝代：宋
体裁：五言律诗

奔走伤形役，艰难感物华。澹烟笼远树，小雨湿寒沙。唤客尊无酒，撩人菊有华。弟兄书不至，过尽雁行斜。
秋日·其一
作者：章甫
朝代：宋

奔走傷形役，艱難感物華。
澹烟籠遠樹，小雨濕寒沙。
喚客尊無酒，撩人菊有華。
弟兄書不至，過盡雁行斜。
秋日·其二
作者：章甫
朝代：宋
体裁：五言律诗

故人多鬼录，久客又惊秋。为计无三窟，怀归在一丘。鸡鸣风雨晦，雁急稻粱谋。忆我山中友，天寒夜饭牛。
秋日·其二
作者：章甫
朝代：宋

故人多鬼錄，久客又驚秋。
爲計無三窟，懷歸在一丘。
雞鳴風雨晦，雁急稻粱謀。
憶我山中友，天寒夜飯牛。
秋晓
作者：章甫
朝代：宋

窗间耿残灯，屋角照落月。披衣启柴关，呼帚扫黄叶。晓色殊未分，江风飘然起。开窗看芭蕉，露重叶如洗。不雨已三月，草木无光辉。篱边旧菊丛，生意良亦微。鸿雁何时来，肃肃楚天晓。悲鸣向江南，江北稻粱少。扰扰世间事，悠悠眼中人。幽怀与谁语，独立望秋旻。
秋晓·其一
作者：章甫
朝代：宋
体裁：五言绝句

窗间耿残灯，屋角照落月。披衣启柴关，呼帚扫黄叶。
秋晓·其三
作者：章甫
朝代：宋
体裁：五言绝句

不雨已三月，草木无光辉。篱边旧菊丛，生意良亦微。
秋晓·其二
作者：章甫
朝代：宋
体裁：五言绝句

晓色殊未分，江风飘然起。开窗看芭蕉，露重叶如洗。
秋晓·其五
作者：章甫
朝代：宋
体裁：五言绝句

扰扰世间事，悠悠眼中人。幽怀与谁语，独立望秋旻。
秋晓·其四
作者：章甫
朝代：宋
体裁：五言绝句

鸿雁何时来，肃肃楚天晓。悲鸣向江南，江北稻粱少。
秋曉·其一
作者：章甫
朝代：宋

窗間耿殘燈，屋角照落月。
披衣啟柴關，呼帚掃黄葉。
秋曉·其三
作者：章甫
朝代：宋

不雨已三月，草木無光輝。
籬邊舊菊叢，生意良亦微。
秋曉·其二
作者：章甫
朝代：宋

曉色殊未分，江風飄然起。
開窗看芭蕉，露重葉如洗。
秋曉·其五
作者：章甫
朝代：宋

擾擾世間事，悠悠眼中人。
幽懷與誰語，獨立望秋旻。
秋曉·其四
作者：章甫
朝代：宋

鴻雁何時來，肅肅楚天曉。
悲鳴向江南，江北稻粱少。
秋興
作者：章甫
朝代：宋

宿昔驅蠅手，今還把蟹螯。
家愁難止酒，天氣近登高。
歲月形容改，鄉關夢寐勞。
小窗無晤對，風葉暮蕭騷。
秋雨未已客怀不佳夜诵少陵遣兴诗至生涯能几何常在羁旅中三复增感每字赋一诗
作者：章甫
朝代：宋

日月无停轮，岁律今峥嵘。夜长客无睡，打窗秋雨鸣。早寒逼衾裯，儿女声咿嘤。令人愧老庞，团栾话平生。借屋与僧邻，局促仅如蜗。悲秋怀抱恶，头绪如乱麻。老来怕读书，隙风灯影斜。感时思弟妹，衰泪落天涯。饥寒傍人门，面目自可憎。为善得长贫，天理疑难凭。狂谈取富贵，易若阶而升。吾实畏鬼神，勿谓吾无能。愁阴错昏晓，北风振葭苇。关塞来悲鸿，战场多哭鬼。人生真幻戏，归尽同蝼蚁。贪夫患得失，达者今无几。逆旅故人少，今秋风雨多。禾头欲生耳，农夫空悲歌。饥肠望一饱，嗷嗷同雁鹅。临风不把酒，奈此菊花何。门庭久沮洳，蚯蚓升吾堂。夜寒人阒寥，蟋蟀鸣吾床。屋头两株树，叶落满僧廊。骚人不须悲，荣悴理之常。诗吟不必工，酒实性所爱。少年少拘束，日与尊罍对。沉酣相呼和，亦有嵇阮辈。会合不可常，故人今好在。贫穷束缚人，智慧无所施。文籍纷满前，不救寒与饥。佳哉江上山，归隐宁无时。青山若有言，尘土君自羁。忆买京口船，飘飘适荆楚。览古吊兴亡，亦有会心侣。岁月能几何，已作幽明阻。筋骸幸无恙，未害且逆旅。今晨气候佳，万里来西风。举头看浮云，已归天汉东。野人还负暄，帝泽流无穷。心随鸿雁飞，不离霄壤中。
秋雨未已客怀不佳夜诵少陵遣兴诗至生涯能几何常在羁旅中三复增感每字赋一诗·其一
作者：章甫
朝代：宋

日月无停轮，岁律今峥嵘。夜长客无睡，打窗秋雨鸣。早寒逼衾裯，儿女声咿嘤。令人愧老庞，团栾话平生。
秋雨未已客怀不佳夜诵少陵遣兴诗至生涯能几何常在羁旅中三复增感每字赋一诗·其九
作者：章甫
朝代：宋

忆买京口船，飘飘适荆楚。览古吊兴亡，亦有会心侣。岁月能几何，已作幽明阻。筋骸幸无恙，未害且逆旅。
秋雨未已客怀不佳夜诵少陵遣兴诗至生涯能几何常在羁旅中三复增感每字赋一诗·其八
作者：章甫
朝代：宋

贫穷束缚人，智慧无所施。文籍纷满前，不救寒与饥。佳哉江上山，归隐宁无时。青山若有言，尘土君自羁。
秋雨未已客怀不佳夜诵少陵遣兴诗至生涯能几何常在羁旅中三复增感每字赋一诗·其六
作者：章甫
朝代：宋

门庭久沮洳，蚯蚓升吾堂。夜寒人阒寥，蟋蟀鸣吾床。屋头两株树，叶落满僧廊。骚人不须悲，荣悴理之常。
秋雨未已客怀不佳夜诵少陵遣兴诗至生涯能几何常在羁旅中三复增感每字赋一诗·其四
作者：章甫
朝代：宋

愁阴错昏晓，北风振葭苇。关塞来悲鸿，战场多哭鬼。人生真幻戏，归尽同蝼蚁。贪夫患得失，达者今无几。
秋雨未已客怀不佳夜诵少陵遣兴诗至生涯能几何常在羁旅中三復增感每字赋一诗·其一
作者：章甫
朝代：宋

日月无停轮，岁律今峥嵘。
夜长客无睡，打窗秋雨鸣。
早寒逼衾裯，儿女声吚嘤。
令人愧老庞，团栾话平生。
秋雨未已客怀不佳夜诵少陵遣兴诗至生涯能几何常在羁旅中三復增感每字赋一诗·其一〇
作者：章甫
朝代：宋
体裁：古风

今晨气候佳，万里来西风。举头看浮云，已归天汉东。野人还负暄，帝泽流无穷。心随鸿雁飞，不离霄壤中。
秋雨未已客怀不佳夜诵少陵遣兴诗至生涯能几何常在羁旅中三復增感每字赋一诗·其七
作者：章甫
朝代：宋
体裁：古风

诗吟不必工，酒实性所爱。少年少拘束，日与尊罍对。沉酣相呼和，亦有嵇阮辈。会合不可常，故人今好在。
秋雨未已客怀不佳夜诵少陵遣兴诗至生涯能几何常在羁旅中三復增感每字赋一诗·其三
作者：章甫
朝代：宋
体裁：古风

饥寒傍人门，面目自可憎。为善得长贫，天理疑难凭。狂谈取富贵，易若阶而升。吾实畏鬼神，勿谓吾无能。
秋雨未已客怀不佳夜诵少陵遣兴诗至生涯能几何常在羁旅中三復增感每字赋一诗·其九
作者：章甫
朝代：宋

忆买京口船，飘飘适荆楚。
览古弔兴亡，亦有会心侣。
岁月能几何，已作幽明阻。
筋骸幸无恙，未害且逆旅。
秋雨未已客怀不佳夜诵少陵遣兴诗至生涯能几何常在羁旅中三復增感每字赋一诗·其二
作者：章甫
朝代：宋
体裁：古风

借屋与僧邻，局促仅如蜗。悲秋怀抱恶，头绪如乱麻。老来怕读书，隙风灯影斜。感时思弟妹，衰泪落天涯。
秋雨未已客怀不佳夜诵少陵遣兴诗至生涯能几何常在羁旅中三復增感每字赋一诗·其五
作者：章甫
朝代：宋
体裁：古风

逆旅故人少，今秋风雨多。禾头欲生耳，农夫空悲歌。饥肠望一饱，嗷嗷同雁鹅。临风不把酒，奈此菊花何。
秋雨未已客怀不佳夜诵少陵遣兴诗至生涯能几何常在羁旅中三復增感每字赋一诗·其八
作者：章甫
朝代：宋

贫穷束缚人，智慧无所施。
文籍纷满前，不救寒与饥。
佳哉江上山，归隠宁无时。
青山若有言，尘土君自羁。
秋雨未已客怀不佳夜诵少陵遣兴诗至生涯能几何常在羁旅中三復增感每字赋一诗·其六
作者：章甫
朝代：宋

门庭久沮洳，蚯蚓升吾堂。
夜寒人閴寥，蟋蟀鸣吾床。
屋头两株树，叶落满僧廊。
骚人不须悲，荣悴理之常。
秋雨未已客怀不佳夜诵少陵遣兴诗至生涯能几何常在羁旅中三復增感每字赋一诗·其四
作者：章甫
朝代：宋

愁阴错昏晓，北风振葭苇。
关塞来悲鸿，战场多哭鬼。
人生真幻戏，归尽同蝼螘。
贪夫患得失，达者今无几。
秋雨未已客懷不佳夜誦少陵遣興詩至生涯能幾何常在羈旅中三復增感每字賦一詩·其一
作者：章甫
朝代：宋

日月無停輪，歲律今崢嶸。
夜長客無睡，打窗秋雨鳴。
早寒逼衾裯，兒女聲吚嚶。
令人愧老龐，團欒話平生。
秋雨未已客懷不佳夜誦少陵遣興詩至生涯能幾何常在羈旅中三復增感每字賦一詩·其一〇
作者：章甫
朝代：宋

今晨氣候佳，萬里來西風。
舉頭看浮雲，已歸天漢東。
野人還負暄，帝澤流無窮。
心隨鴻雁飛，不離霄壤中。
秋雨未已客懷不佳夜誦少陵遣興詩至生涯能幾何常在羈旅中三復增感每字賦一詩·其七
作者：章甫
朝代：宋

詩吟不必工，酒實性所愛。
少年少拘束，日與尊罍對。
沉酣相呼和，亦有嵇阮輩。
會合不可常，故人今好在。
秋雨未已客懷不佳夜誦少陵遣興詩至生涯能幾何常在羈旅中三復增感每字賦一詩·其三
作者：章甫
朝代：宋

饑寒傍人門，面目自可憎。
爲善得長貧，天理疑難憑。
狂談取富貴，易若階而升。
吾實畏鬼神，勿謂吾無能。
秋雨未已客懷不佳夜誦少陵遣興詩至生涯能幾何常在羈旅中三復增感每字賦一詩·其九
作者：章甫
朝代：宋

憶買京口船，飄飄適荆楚。
覽古弔興亡，亦有會心侶。
歲月能幾何，已作幽明阻。
筋骸幸無恙，未害且逆旅。
秋雨未已客懷不佳夜誦少陵遣興詩至生涯能幾何常在羈旅中三復增感每字賦一詩·其二
作者：章甫
朝代：宋

借屋與僧鄰，局促僅如蝸。
悲秋懷抱惡，頭緒如亂麻。
老來怕讀書，隙風燈影斜。
感時思弟妹，衰淚落天涯。
秋雨未已客懷不佳夜誦少陵遣興詩至生涯能幾何常在羈旅中三復增感每字賦一詩·其五
作者：章甫
朝代：宋

逆旅故人少，今秋風雨多。
禾頭欲生耳，農夫空悲歌。
饑腸望一飽，嗷嗷同雁鵝。
臨風不把酒，奈此菊花何。
秋雨未已客懷不佳夜誦少陵遣興詩至生涯能幾何常在羈旅中三復增感每字賦一詩·其八
作者：章甫
朝代：宋

貧窮束縛人，智慧無所施。
文籍紛滿前，不救寒與饑。
佳哉江上山，歸隠寧無時。
青山若有言，塵土君自羈。
秋雨未已客懷不佳夜誦少陵遣興詩至生涯能幾何常在羈旅中三復增感每字賦一詩·其六
作者：章甫
朝代：宋

門庭久沮洳，蚯蚓升吾堂。
夜寒人閴寥，蟋蟀鳴吾床。
屋頭兩株樹，葉落滿僧廊。
騷人不須悲，榮悴理之常。
秋雨未已客懷不佳夜誦少陵遣興詩至生涯能幾何常在羈旅中三復增感每字賦一詩·其四
作者：章甫
朝代：宋

愁陰錯昏曉，北風振葭葦。
關塞來悲鴻，戰場多哭鬼。
人生真幻戲，歸盡同螻螘。
貪夫患得失，達者今無幾。
种基祖蔡仲逸孙祖显一时宦游荆州官閒无事五日一宴集使仆持钵其间念既饱食不可无语
作者：章甫
朝代：宋

君不闻蓟孝廉，日饭二十家。
一朝拂袖去京国，追之不可空咨嗟。
又不闻宾头卢，应供四天下。
神通妙用固非难，中有巍然不动者。
今年有客来荆州，半世生涯一敝裘。
仙风道骨媿二士，诸公亦许相追游。
迩来传食初无问，醉饱无劳主人劝。
绝胜诗人杜拾遗，所历诸家纔一饭。
种基祖蔡仲逸孙祖显一时宦游荆州官閒无事五日一宴集使仆持钵其间念既饱食不可无语
作者：章甫
朝代：宋

君不闻蓟孝廉，日饭二十家。一朝拂袖去京国，追之不可空咨嗟。又不闻宾头卢，应供四天下。神通妙用固非难，中有巍然不动者。今年有客来荆州，半世生涯一敝裘。仙风道骨愧二士，诸公亦许相追游。迩来传食初无问，醉饱无劳主人劝。绝胜诗人杜拾遗，所历诸家才一饭。
种基祖蔡仲逸孫祖顯一時宦遊荆州官閒無事五日一宴集使僕持鉢其間念既飽食不可無語
作者：章甫
朝代：宋

君不聞薊孝廉，日飯二十家。
一朝拂袖去京國，追之不可空咨嗟。
又不聞賓頭盧，應供四天下。
神通妙用固非難，中有巍然不動者。
今年有客來荆州，半世生涯一敝裘。
仙風道骨媿二士，諸公亦許相追遊。
邇來傳食初無問，醉飽無勞主人勸。
絕勝詩人杜拾遺，所歷諸家纔一飯。
移家謝趙再可
作者：章甫
朝代：宋

病眼不禁黄土瞇，塵纓屢費滄浪水。
曉窗笑語鏡中人，但可置之巖穴裏。
縣官有田容我耕，收身已是太遲生。
醉眠牛背自安穩，山鳥慣聽哦詩聲。
經營小築幽深處，借車歡喜移家去。
非公誰寄草堂貲，知我舊諳茆屋趣。
此心此地俱寬閒，從渠曠野多風寒。
燈前兒女話團欒，廣厦期公千萬間。
移家谢赵再可
作者：章甫
朝代：宋

病眼不禁黄土眯，尘缨屡费沧浪水。晓窗笑语镜中人，但可置之岩穴里。县官有田容我耕，收身已是太迟生。醉眠牛背自安稳，山鸟惯听哦诗声。经营小筑幽深处，借车欢喜移家去。非公谁寄草堂赀，知我旧谙茆屋趣。此心此地俱宽閒，从渠旷野多风寒。灯前儿女话团栾，广厦期公千万间。
移家谢赵再可
作者：章甫
朝代：宋

病眼不禁黄土瞇，尘缨屡费沧浪水。
晓窗笑语镜中人，但可置之岩穴裏。
县官有田容我耕，收身已是太迟生。
醉眠牛背自安稳，山鸟惯听哦诗声。
经营小筑幽深处，借车欢喜移家去。
非公谁寄草堂赀，知我旧谙茆屋趣。
此心此地俱宽閒，从渠旷野多风寒。
灯前儿女话团栾，广厦期公千万间。
答仲韓醉中見和
作者：章甫
朝代：宋

外事添蛇足，餘生嚼𧑅螯。
牀頭新酒熟，江上遠山高。
紀詠能偷暇，登臨莫憚勞。
獨醒誠可笑，辛苦賦離騷。
答仲韩醉中见和
作者：章甫
朝代：宋

外事添蛇足，余生嚼𧑅螯。
床头新酒熟，江上远山高。
纪咏能偷暇，登临莫惮劳。
独醒诚可笑，辛苦赋离骚。
答仲韩醉中见和
作者：章甫
朝代：宋

外事添蛇足，馀生嚼？螯。床头新酒熟，江上远山高。纪咏能偷暇，登临莫惮劳。独醒诚可笑，辛苦赋离骚。
答仲韩醉中见和
作者：章甫
朝代：宋
体裁：五言律诗

外事添蛇足，馀生嚼�螯。床头新酒熟，江上远山高。纪咏能偷暇，登临莫惮劳。独醒诚可笑，辛苦赋离骚。
答权干用命字韵见惠
作者：章甫
朝代：宋

峨峨儒衣冠，昕贵知义命。大道若坦途，狂夫蹈邪径。惟君异流俗，学古师往圣。穷居饮一瓢，轻视车千乘。粹然白玉温，卓尔青松劲。风流入莲幕，忠恕自天性。爱贤易好色，避利如深阱。时邀野人语，亦说禅家病。不辞王事劳，益知仁者静。兼旬当阔别，强饭遵时令。边城霜露寒，淮乡道里夐。事物多感怀，篇章应寓兴。
答权干用命字韵见惠
作者：章甫
朝代：宋

峩峩儒衣冠，昕贵知义命。
大道若坦途，狂夫蹈邪径。
惟君异流俗，学古师往圣。
穷居饮一瓢，轻视车千乘。
粹然白玉温，卓尔青松劲。
风流入莲幕，忠恕自天性。
爱贤易好色，避利如深穽。
时邀野人语，亦说禅家病。
不辞王事劳，益知仁者静。
兼旬当阔别，强饭遵时令。
边城霜露寒，淮乡道里夐。
事物多感怀，篇章应寓兴。
答權幹用命字韻見惠
作者：章甫
朝代：宋

峩峩儒衣冠，昕貴知義命。
大道若坦途，狂夫蹈邪徑。
惟君異流俗，學古師往聖。
窮居飲一瓢，輕視車千乘。
粹然白玉溫，卓爾青松勁。
風流入蓮幕，忠恕自天性。
愛賢易好色，避利如深穽。
時邀野人語，亦說禪家病。
不辭王事勞，益知仁者靜。
兼旬當闊別，强飯遵時令。
邊城霜露寒，淮鄉道里夐。
事物多感懷，篇章應寓興。
简唐先生谷
作者：章甫
朝代：宋

藩篱落日鸟雀闹，江湖西风鸿雁高。病躯已厌秋夜永，农事更伤终岁劳。穷愁满眼未容遣，俗物败意时相遭。隐芝庵中有高士，拄杖请来同出遨。
简唐先生谷
作者：章甫
朝代：宋

藩篱落日鸟雀闹，江湖西风鸿雁高。
病躯已厌秋夜永，农事更伤终岁劳。
穷愁满眼未容遣，俗物败意时相遭。
隠芝庵中有高士，拄杖请来同出遨。
简张安国
作者：章甫
朝代：宋

南北东西厌问津，西海忘形今几人。
惟公名誉一世重，虽不吾与吾当亲。
气吞云梦并余子，深厚文章六经似。
昂霄耸壑正当时，发策决科余事耳。
上方忧顾大江东，虎踞龙盘气象雄。
却袖玉堂挥翰手，来成方面保釐功。
西风澹日边云碧，岁晚军情犹未得。
不应矫首送飞鸿，想得攒眉正忧国。
雅闻一诺值千金，推挽尤多乐善心。
坐上能容野人否，试听客裏短长吟。
简张安国
作者：章甫
朝代：宋

南北东西厌问津，西海忘形今几人。惟公名誉一世重，虽不吾与吾当亲。气吞云梦并馀子，深厚文章六经似。昂霄耸壑正当时，发策决科馀事耳。上方忧顾大江东，虎踞龙盘气象雄。却袖玉堂挥翰手，来成方面保釐功。西风澹日边云碧，岁晚军情犹未得。不应矫首送飞鸿，想得攒眉正忧国。雅闻一诺值千金，推挽尤多乐善心。坐上能容野人否，试听客里短长吟。
简李牧之
作者：章甫
朝代：宋
体裁：古风

落日还家聊面壁，剥啄谁来破幽寂。语音相似桑梓同，风骨轩然双颊红。亹亹清谈霏玉屑，多说东湖与霜杰。江西故老已凋零，听君论诗犹典型。君今久占宣城籍，我是江湖未归客。客愁时事两苍茫，一醉邀君君莫惜。
简查仲明
作者：章甫
朝代：宋
体裁：古风

佛法若大海，我生犹蚊虻。饮少腹已满，鼓翅作微鸣。查侯饱禅学，如说且能行。有如辽天鹤，岂受网罟婴。有身未免俗，时时还入城。篮舆过茅屋，无异同条生。相见非何事，说法俱纵横。妙处固不二，其实无所争。愿君更方便，除我疑惑情。要如两圆镜，相照交光明。
简熊帅景瞻
作者：章甫
朝代：宋

槐柳阴中数间屋，粗饭浊醪羹杞菊。过门问字久无人，只有图书伴幽独。剥啄是谁来叩扃，手持札翰趋吾庭。风采九州安抚使，得得遣骑相招迎。我愿识公从宿昔，贵贱殊途那易得。亲染云笺贲草庐，惊喜盈怀仍叹息。折节下士古所稀，岂意于公今见之。况公位貌已崇重，英声凛凛威羌夷。满堂宾客皆豪杰，从容何止谈风月。野人自视殊缺然，或可为诗纪勋业。
简熊帅景瞻
作者：章甫
朝代：宋

槐柳阴中数间屋，麤饭浊醪羹杞菊。
过门问字久无人，只有图书伴幽独。
剥啄是谁来叩扃，手持札翰趋吾庭。
风采九州安抚使，得得遣骑相招迎。
我愿识公从宿昔，贵贱殊途那易得。
亲染云笺贲草庐，惊喜盈怀仍叹息。
折节下士古所稀，岂意于公今见之。
况公位貌已崇重，英声凛凛威羌夷。
满堂宾客皆豪杰，从容何止谈风月。
野人自视殊缺然，或可为诗纪勋业。
简王漕左司
作者：章甫
朝代：宋

人生天壤中，孰不有所求。
小大虽不齐，逐物常同忧。
士子文字间，亦各从所爱。
取舍未必同，于道均无害。
我生才甚下，志与俗子殊。
思贤惄如饥，觅句聊自娱。
惟公盛德人，君今乃行古。
富贵等云烟，词翰敏风雨。
荆湖十五州，玉节何煌煌。
门庭无杂宾，读书清昼长。
抠衣愿从游，自视亦何有。
未知函丈地，能着野人否。
公诚一顾之，足以为我荣。
淮南有石田，归趁春雨耕。
简王漕左司
作者：章甫
朝代：宋

人生天壤中，孰不有所求。小大虽不齐，逐物常同忧。士子文字间，亦各从所爱。取舍未必同，于道均无害。我生才甚下，志与俗子殊。思贤惄如饥，觅句聊自娱。惟公盛德人，君今乃行古。富贵等云烟，词翰敏风雨。荆湖十五州，玉节何煌煌。门庭无杂宾，读书清昼长。抠衣愿从游，自视亦何有。未知函丈地，能著野人否。公诚一顾之，足以为我荣。淮南有石田，归趁春雨耕。
簡唐先生谷
作者：章甫
朝代：宋

藩籬落日鳥雀閙，江湖西風鴻雁高。
病軀已厭秋夜永，農事更傷終歲勞。
窮愁滿眼未容遣，俗物敗意時相遭。
隠芝庵中有高士，拄杖請來同出遨。
簡張安國
作者：章甫
朝代：宋

南北東西厭問津，西海忘形今幾人。
惟公名譽一世重，雖不吾與吾當親。
氣吞雲夢并餘子，深厚文章六經似。
昂霄聳壑正當時，發策決科餘事耳。
上方憂顧大江東，虎踞龍盤氣象雄。
却袖玉堂揮翰手，來成方面保釐功。
西風澹日邊雲碧，歲晚軍情猶未得。
不應矯首送飛鴻，想得攢眉正憂國。
雅聞一諾值千金，推挽尤多樂善心。
坐上能容野人否，試聽客裏短長吟。
簡李牧之
作者：章甫
朝代：宋

落日還家聊面壁，剝啄誰來破幽寂。
語音相似桑梓同，風骨軒然雙頰紅。
亹亹清談霏玉屑，多說東湖與霜傑。
江西故老已凋零，聽君論詩猶典型。
君今久占宣城籍，我是江湖未歸客。
客愁時事兩蒼茫，一醉邀君君莫惜。
簡查仲明
作者：章甫
朝代：宋

佛法若大海，我生猶蚊虻。
飲少腹已滿，鼓翅作微鳴。
查侯飽禪學，如說且能行。
有如遼天鶴，豈受網罟嬰。
有身未免俗，時時還入城。
籃輿過茅屋，無異同條生。
相見非何事，說法俱縱橫。
妙處固不二，其實無所爭。
願君更方便，除我疑惑情。
要如兩圓鏡，相照交光明。
簡熊帥景瞻
作者：章甫
朝代：宋

槐柳陰中數間屋，麤飯濁醪羹杞菊。
過門問字久無人，只有圖書伴幽獨。
剝啄是誰來叩扃，手持札翰趨吾庭。
風采九州安撫使，得得遣騎相招迎。
我願識公從宿昔，貴賤殊途那易得。
親染雲箋賁草廬，驚喜盈懷仍歎息。
折節下士古所稀，豈意於公今見之。
况公位貌已崇重，英聲凜凜威羌夷。
滿堂賓客皆豪傑，從容何止談風月。
野人自視殊缺然，或可爲詩紀勳業。
簡王漕左司
作者：章甫
朝代：宋

人生天壤中，孰不有所求。
小大雖不齊，逐物常同憂。
士子文字間，亦各從所愛。
取舍未必同，於道均無害。
我生才甚下，志與俗子殊。
思賢惄如饑，覓句聊自娛。
惟公盛德人，君今乃行古。
富貴等雲烟，詞翰敏風雨。
荆湖十五州，玉節何煌煌。
門庭無雜賓，讀書清晝長。
摳衣願從遊，自視亦何有。
未知函丈地，能著野人否。
公誠一顧之，足以爲我榮。
淮南有石田，歸趁春雨耕。
納凉
作者：章甫
朝代：宋

大熱金石流，日色赤可畏。
鄙夫先多病，喘息僅存氣。
飲冰不救渴，膚汗那容睡。
秋風幾時來，不問黑貂敝。
林梢墮斜陽，凉颸颯然至。
呼童汲井泉，洒掃庭中地。
胡牀得露坐，始覺有生意。
老妻破甘瓜，兒女膝下戲。
鳴蟬雖强聒，亦足代鼓吹。
坐久月照人，金波正澄霽。
惜哉疲薾甚，杯酒未敢置。
浮生能幾何，荏苒忽中歲。
四時更代謝，寒暑不可避。
幻身豈長存，中有不遷義。
且享今夕涼，百年安用計。
紫苏
作者：章甫
朝代：宋
体裁：古风

吾家大江南，生长惯卑湿。早衰坐辛勤，寒气得相袭。每愁春夏交，两脚难行立。贫穷医药少，未易办芝朮。人言常食饮，蔬茹不可忽。紫苏品之中，功具神农述。为汤益广庭，调度宜同橘。结子最甘香，要待秋霜实。作腐罂粟然，加点须姜蜜。由兹颇知殊，每就畦丁乞。飘流无定居，借屋少容膝。何当广种艺，岁晚愈吾疾。
紫蘇
作者：章甫
朝代：宋

吾家大江南，生長慣卑濕。
早衰坐辛勤，寒氣得相襲。
每愁春夏交，兩脚難行立。
貧窮醫藥少，未易辦芝朮。
人言常食飲，蔬茹不可忽。
紫蘇品之中，功具神農述。
爲湯益廣庭，調度宜同橘。
結子最甘香，要待秋霜實。
作腐罌粟然，加點須薑蜜。
由茲頗知殊，每就畦丁乞。
飄流無定居，借屋少容膝。
何當廣種藝，歲晚愈吾疾。
繡觀音
作者：章甫
朝代：宋

蜀人多巧思，組繡用功深。
生綃三尺餘，成此觀世音。
慈悲歡喜容，如出旃檀林。
蓮花隨步武，纓絡縵衣襟。
手中楊柳枝，時布慈雲陰。
誓度諸有情，能以音聲尋。
由茲善幻力，使我生恭欽。
仰瞻大自在，本以一寸針。
衆生與諸佛，其實同此心。
願學聞思修，苦海脫浮沉。
纳凉
作者：章甫
朝代：宋
体裁：古风

大热金石流，日色赤可畏。鄙夫先多病，喘息仅存气。饮冰不救渴，肤汗那容睡。秋风几时来，不问黑貂敝。林梢堕斜阳，凉飔飒然至。呼童汲井泉，洒扫庭中地。胡床得露坐，始觉有生意。老妻破甘瓜，儿女膝下戏。鸣蝉虽强聒，亦足代鼓吹。坐久月照人，金波正澄霁。惜哉疲薾甚，杯酒未敢置。浮生能几何，荏苒忽中岁。四时更代谢，寒暑不可避。幻身岂长存，中有不迁义。且享今夕凉，百年安用计。
绣观音
作者：章甫
朝代：宋

蜀人多巧思，组绣用功深。
生绡三尺余，成此观世音。
慈悲欢喜容，如出旃檀林。
莲花随步武，缨络缦衣襟。
手中杨柳枝，时布慈云阴。
誓度诸有情，能以音声寻。
由兹善幻力，使我生恭钦。
仰瞻大自在，本以一寸针。
众生与诸佛，其实同此心。
愿学闻思修，苦海脱浮沉。
绣观音
作者：章甫
朝代：宋

蜀人多巧思，组绣用功深。生绡三尺馀，成此观世音。慈悲欢喜容，如出旃檀林。莲花随步武，缨络缦衣襟。手中杨柳枝，时布慈云阴。誓度诸有情，能以音声寻。由兹善幻力，使我生恭钦。仰瞻大自在，本以一寸针。众生与诸佛，其实同此心。愿学闻思修，苦海脱浮沉。
聞下親征詔志喜
作者：章甫
朝代：宋

聞下親征詔，軍民喜溢顔。
天威方一怒，國步久多艱。
思古傷心處，平戎反掌間。
書生苦衰懦，空使鬢毛斑。
聞鴉
作者：章甫
朝代：宋

柳暗啼春處，庭空反哺時。
鳴聲元自樂，世俗亦多疑。
凶吉何須問，雌雄未易知。
寧棲丈人屋，莫借上林枝。
聞鵓鴣
作者：章甫
朝代：宋

陰雲欲暗江頭樹，屋角先聞鵓鴣語。
瀟瀟漸作打窗聲，誰道巢居不知雨。
雨晴喚婦却同飛，須知此物心無機。
豈比人間情義變，銜冤誓死不相見。
臨江何氏結亭松間名曰彈秋因王通一來乞詩
作者：章甫
朝代：宋

萬籟從風俱發聲，唯松得之尤善鳴。
五聲不亂無虧成，膝橫三尺秋月明。
君家江南一茆屋，直幹森森伴幽獨。
人言絲竹不如肉，曲肱聽度無絃曲。
故山偃蓋未十圍，猿驚鶴怨吾當歸。
聊憑東風寄君詩，風鳴松鳴吾不知。
與北山長老
作者：章甫
朝代：宋

數間破屋城南街，坐卧一榻心如灰。
現身幻化本無住，疾病問渠何自來。
剝喙誰歟破幽寂，道人定起北山北。
齒冰骨玉兩高寒，禪病詩魔俱辟易。
我倦欲眠君且歸，籃輿入郭知何時。
貧家客來無準擬，爲君時供雞蘇水。
與常不輕弈棋輸松枝筆一篇
作者：章甫
朝代：宋

南山蒼髯翁，閲世幾千秋。
終以明自煎，晚爲松滋侯。
孫枝後來秀，勁直餘風流。
亦學管城子，來從毛穎遊。
故人使江南，江北停歸輈。
持贈比歲寒，厚意豈暗投。
形貌若黄槁，風度猶清修。
輕健殊可人，不作繞指柔。
我貧得長閒，造物因冥搜。
詩成呼使前，脫帽明窗幽。
旁無賞音人，頼爾能點頭。
無論及錢神，政恐爲爾羞。
舟中简祖显
作者：章甫
朝代：宋

计拙生无益，时危老可伤。江山双敝屣，诗酒一空囊。夜雨茆庐破，秋风菊径荒。閒随枕流客，蓑笠钓沧浪。散发扁舟上，秋江一段清。鱼肥新入馔，鸥狎旧同盟。浦树参差出，云山远近迎。君诗妙图写，不减谢宣城。
舟中简祖显·其一
作者：章甫
朝代：宋
体裁：五言律诗

计拙生无益，时危老可伤。江山双敝屣，诗酒一空囊。夜雨茆庐破，秋风菊径荒。閒随枕流客，蓑笠钓沧浪。
舟中简祖显·其二
作者：章甫
朝代：宋

散发扁舟上，秋江一段清。鱼肥新入馔，鸥狎旧同盟。浦树参差出，云山远近迎。君诗妙图写，不减谢宣城。
舟中简祖显·其二
作者：章甫
朝代：宋

散髮扁舟上，秋江一段清。
鱼肥新入馔，鸥狎旧同盟。
浦树参差出，云山远近迎。
君诗妙图写，不减谢宣城。
舟中簡祖顯·其一
作者：章甫
朝代：宋

計拙生無益，時危老可傷。
江山雙敝屣，詩酒一空囊。
夜雨茆廬破，秋風菊逕荒。
閒隨枕流客，蓑笠釣滄浪。
舟中簡祖顯·其二
作者：章甫
朝代：宋

散髮扁舟上，秋江一段清。
魚肥新入饌，鷗狎舊同盟。
浦樹參差出，雲山遠近迎。
君詩妙圖寫，不減謝宣城。
芍药呈韩丈
作者：章甫
朝代：宋
体裁：古风

妖氛深蔽洛阳县，我生不识姚花面。扬州风物旧曾游，佳种年深亦多变。去冬淮上起边尘，不谓见花当此辰。眼明忽忆往时事，世间尤物能移人。公诗寄兴多高远，早悟色空香不染。饱闻尝醉洛阳春，试比姚花定褒贬。
芍藥呈韓丈
作者：章甫
朝代：宋

妖氛深蔽洛陽縣，我生不識姚花面。
揚州風物舊曾遊，佳種年深亦多變。
去冬淮上起邊塵，不謂見花當此辰。
眼明忽憶往時事，世間尤物能移人。
公詩寄興多高遠，早悟色空香不染。
飽聞嘗醉洛陽春，試比姚花定褒貶。
苏训直方夷吾相挽同饭招隠
作者：章甫
朝代：宋
体裁：七言律诗

登临筋力犹如昨，兴废循环自有时。青石独存超士传，粉牌新得省郎诗。云山改色风生座，野鹿无踪水满池。胜处只宜文字饮，不须红袖苦追随。
苦旱
作者：章甫
朝代：宋

巫歌瓦鼓自村村，下鬼安能謁帝閽。
盡室每愁風卷屋，何時得見雨翻盆。
久無蚯蚓來堂上，頗說飛蝗集穀根。
投老躬耕營一飽，客懷歲晚不堪論。
苦旱
作者：章甫
朝代：宋
体裁：七言律诗

巫歌瓦鼓自村村，下鬼安能谒帝阍。尽室每愁风卷屋，何时得见雨翻盆。久无蚯蚓来堂上，颇说飞蝗集谷根。投老躬耕营一饱，客怀岁晚不堪论。
荐饥
作者：章甫
朝代：宋

陇亩还枯旱，锄犁谩苦辛。饥寒知不免，盗贼恐相因。忧国书生志，安民圣主仁。丰凶端有数，天本爱斯民。久客身长健，频年谷不登。天时有差忒，人事亦因仍。鹏运溟南北，鱼呼水斗升。世途惟论报，谁饭在家僧。
荐饥·其一
作者：章甫
朝代：宋

陇亩还枯旱，鉏犂谩苦辛。
饥寒知不免，盗贼恐相因。
忧国书生志，安民圣主仁。
丰凶端有数，天本爱斯民。
荐饥·其一
作者：章甫
朝代：宋

陇亩还枯旱，锄犁谩苦辛。饥寒知不免，盗贼恐相因。忧国书生志，安民圣主仁。丰凶端有数，天本爱斯民。
荐饥·其二
作者：章甫
朝代：宋
体裁：五言律诗

久客身长健，频年谷不登。天时有差忒，人事亦因仍。鹏运溟南北，鱼呼水斗升。世途惟论报，谁饭在家僧。
落叶
作者：章甫
朝代：宋
体裁：古风

青青池边树，岁久独婆娑。鸣蜩炎暑时，爱此清阴多。西风一披拂，颜色已非故。朝看一叶飞，暮落浑无数。叶落毕归根，明年发阳春。人生岂长好，日月如飞轮。
落葉
作者：章甫
朝代：宋

青青池邊樹，歲久獨婆娑。
鳴蜩炎暑時，愛此清陰多。
西風一披拂，顔色已非故。
朝看一葉飛，暮落渾無數。
葉落畢歸根，明年發陽春。
人生豈長好，日月如飛輪。
葉子逸以惠山泉瀹日鑄新茶餉予與常鄭卿
作者：章甫
朝代：宋

惠山甘泉苦不冷，日鑄茶香方是真。
廣文喚客作妙供，石銚風爐皆手親。
神清便欲排閶闔，且了吾人淡生活。
瓶芽分送已無餘，杯水尚容消午渴。
葡萄
作者：章甫
朝代：宋

马乳酸甜自旧知，眼寒久不见生枝。中原有路人难到，北客思乡泪欲垂。磊落堆盘亦快哉，无人能寄一枝来。平生不识凉州酒，汉水遥怜似泼醅。
葡萄·其一
作者：章甫
朝代：宋

馬乳酸甜自舊知，眼寒久不見生枝。
中原有路人難到，北客思鄉淚欲垂。
葡萄·其一
作者：章甫
朝代：宋
体裁：七言绝句

马乳酸甜自旧知，眼寒久不见生枝。中原有路人难到，北客思乡泪欲垂。
葡萄·其二
作者：章甫
朝代：宋
体裁：七言绝句

磊落堆盘亦快哉，无人能寄一枝来。平生不识凉州酒，汉水遥怜似泼醅。
葡萄·其二
作者：章甫
朝代：宋

磊落堆盤亦快哉，無人能寄一枝來。
平生不識涼州酒，漢水遥憐似潑醅。
蒜山夜归
作者：章甫
朝代：宋
体裁：七言律诗

双双鸥鸟落苍湾，点点征帆返照间。多病久无钟鼎梦，忘机长伴水云閒。江心古寺入图画，烟际好山如髻鬟。踏月归时闻短笛，津头知有钓舟还。
蒜山夜歸
作者：章甫
朝代：宋

雙雙鷗鳥落蒼灣，點點征帆返照間。
多病久無鐘鼎夢，忘機長伴水雲閒。
江心古寺入圖畫，烟際好山如髻鬟。
踏月歸時聞短笛，津頭知有釣舟還。
薦饑·其一
作者：章甫
朝代：宋

隴畝還枯旱，鉏犂謾苦辛。
饑寒知不免，盜賊恐相因。
憂國書生志，安民聖主仁。
豐凶端有數，天本愛斯民。
薦饑·其二
作者：章甫
朝代：宋

久客身長健，頻年穀不登。
天時有差忒，人事亦因仍。
鵬運溟南北，魚呼水斗升。
世途惟論報，誰飯在家僧。
蘇訓直方夷吾相挽同飯招隠
作者：章甫
朝代：宋

登臨筋力猶如昨，興廢循環自有時。
青石獨存超士傳，粉牌新得省郎詩。
雲山改色風生座，野鹿無蹤水滿池。
勝處只宜文字飲，不須紅袖苦追隨。
西湖游上人相訪於白沙翌日如金山求詩·其一
作者：章甫
朝代：宋

剝啄驚春睡，蕭然湖上僧。
篝燈夜深語，多說鑒巴陵。
西湖游上人相訪於白沙翌日如金山求詩·其三
作者：章甫
朝代：宋

江草隨春遠，沙鷗伴我閒。
殷勤東去水，送子過金山。
西湖游上人相訪於白沙翌日如金山求詩·其二
作者：章甫
朝代：宋

宗師貪寂滅，祖道益衰遲。
只有青山色，相逢似舊時。
西湖游上人相访于白沙翌日如金山求诗
作者：章甫
朝代：宋

剥啄惊春睡，萧然湖上僧。篝灯夜深语，多说鉴巴陵。宗师贪寂灭，祖道益衰迟。只有青山色，相逢似旧时。江草随春远，沙鸥伴我閒。殷勤东去水，送子过金山。
西湖游上人相访于白沙翌日如金山求诗·其一
作者：章甫
朝代：宋
体裁：五言绝句

剥啄惊春睡，萧然湖上僧。篝灯夜深语，多说鉴巴陵。
西湖游上人相访于白沙翌日如金山求诗·其三
作者：章甫
朝代：宋
体裁：五言绝句

江草随春远，沙鸥伴我閒。殷勤东去水，送子过金山。
西湖游上人相访于白沙翌日如金山求诗·其二
作者：章甫
朝代：宋
体裁：五言绝句

宗师贪寂灭，祖道益衰迟。只有青山色，相逢似旧时。
諸公過易足爲紅梅一醉醉後率成數語
作者：章甫
朝代：宋

一冬雪與寒俱少，膏澤春來頗傾倒。
畏寒病懶不出門，未覺心情被春惱。
花木今春種種遲，眼明始見紅梅枝。
容顔頗稱俗子意，風骨獨有詩人知。
人生百年誰滿百，去日漸多來日窄。
衰顔已減舊年紅，短髮明年應更白。
甕頭有酒不用沽，肴䔩得隨家有無。
主人頹然客亦走，明朝無事重來否。
謝張倅惠茶
作者：章甫
朝代：宋

病軀倦甚不舉酒，便腹枵然尤愛茶。
淮鄉久住已成俗，客至亦復研芝麻。
稱重緗匳還入手，知公與我詩情厚。
靜無俗駕叩柴關，急遣僧房借茶臼。
易足堂中晝倍長，一杯涼餠補饑腸。
世間萬事不掛口，齒頰盡日留甘香。
青奴可憐姑少却，睡魔退舍詩魔作。
詩成吟罷來清風，秋意拂拂生梧桐。
謝韓無咎寄新茶
作者：章甫
朝代：宋

武夷仙翁冰雪顔，建甯府中春晝閒。
揮毫醉寫烏絲欄，新茗續煎扶玉山。
應念窮愁坐空谷，頭白眼眵書懶讀。
殷勤題裹寄春風，澆我從來藜莧腹。
別公宛陵今五春，渴心何啻生埃塵。
平生不識七閩路，夢魂欲往山無數。
謾成
作者：章甫
朝代：宋

時事何年定，吾生半時休。
僧居才解夏，邊壘又防秋。
遠水朝滄海，斜陽傍小樓。
西風吹畫角，歸思滿扁舟。
诸公过易足为红梅一醉醉后率成数语
作者：章甫
朝代：宋

一冬雪与寒俱少，膏泽春来颇倾倒。畏寒病懒不出门，未觉心情被春恼。花木今春种种迟，眼明始见红梅枝。容颜颇称俗子意，风骨独有诗人知。人生百年谁满百，去日渐多来日窄。衰颜已减旧年红，短发明年应更白。瓮头有酒不用沽，肴蔌得随家有无。主人颓然客亦走，明朝无事重来否。
诸公过易足为红梅一醉醉后率成数语
作者：章甫
朝代：宋

一冬雪与寒俱少，膏泽春来颇倾倒。
畏寒病懒不出门，未觉心情被春恼。
花木今春种种迟，眼明始见红梅枝。
容颜颇称俗子意，风骨独有诗人知。
人生百年谁满百，去日渐多来日窄。
衰颜已减旧年红，短髮明年应更白。
瓮头有酒不用沽，肴䔩得随家有无。
主人颓然客亦走，明朝无事重来否。
谢张倅惠茶
作者：章甫
朝代：宋

病躯倦甚不举酒，便腹枵然尤爱茶。淮乡久住已成俗，客至亦复研芝麻。称重缃奁还入手，知公与我诗情厚。静无俗驾叩柴关，急遣僧房借茶臼。易足堂中昼倍长，一杯凉饼补饥肠。世间万事不挂口，齿颊尽日留甘香。青奴可怜姑少却，睡魔退舍诗魔作。诗成吟罢来清风，秋意拂拂生梧桐。
谢张倅惠茶
作者：章甫
朝代：宋

病躯倦甚不举酒，便腹枵然尤爱茶。
淮乡久住已成俗，客至亦復研芝麻。
称重缃奁还入手，知公与我诗情厚。
静无俗驾叩柴关，急遣僧房借茶臼。
易足堂中昼倍长，一杯凉餠补饥肠。
世间万事不挂口，齿颊尽日留甘香。
青奴可怜姑少却，睡魔退舍诗魔作。
诗成吟罢来清风，秋意拂拂生梧桐。
谢韩无咎寄新茶
作者：章甫
朝代：宋
体裁：古风

武夷仙翁冰雪颜，建宁府中春昼閒。挥毫醉写乌丝栏，新茗续煎扶玉山。应念穷愁坐空谷，头白眼眵书懒读。殷勤题裹寄春风，浇我从来藜苋腹。别公宛陵今五春，渴心何啻生埃尘。平生不识七闽路，梦魂欲往山无数。
谩成
作者：章甫
朝代：宋
体裁：五言律诗

时事何年定，吾生半时休。僧居才解夏，边垒又防秋。远水朝沧海，斜阳傍小楼。西风吹画角，归思满扁舟。
賢府主禱雪而應喜極有詩
作者：章甫
朝代：宋

湖海雙魚久不傳，幽人門巷轉蕭然。
寒威直與酒爲地，雪片忽共梅爭妍。
自撥小爐猶有火，擬留佳客苦無錢。
金篦刮眼何時得，咫尺春風欲換年。
贈李君玉·其一
作者：章甫
朝代：宋

奔走空塵土，歸來日暝時。
喜迎蓮社客，細說錦囊詩。
短世相逢晚，高樓欲下遲。
坐中無賀監，誰與解金龜。
贈李君玉·其二
作者：章甫
朝代：宋

老大何堪客，窮愁畧不醒。
髮因閒事白，眼爲好山青。
月下南飛鵲，風前自照螢。
倚君如玉樹，蒲柳愧雕零。
贈葉伯永
作者：章甫
朝代：宋

憶昨辛巳秋，張帆過儀真。
別君適荆楚，寤寐懷故人。
狂寇初敗盟，道路多紛紜。
思君不可見，疑君墮邊塵。
寄書無處所，消息何時聞。
去年我東來，泊船舊江津。
始遣訪生死，戎馬乃駸駸。
倉皇徑南渡，憂畏損精神。
仲冬丹陽館，驚喜忽見君。
執手兩無語，老淚欲沾巾。
嗟予漫奔走，萬里長酸辛。
念君兩鬢白，依然生理貧。
開口論兵勢，直氣摩青雲。
長揖動卿相，囊封登帝閽。
當路頗知己，擬活西江鱗。
鯨波泛大海，去結山東民。
誓將三寸舌，成此百世勳。
艱難得生還，和議已復伸。
智略無所施，裋褐還逡巡。
藏名酒肆中，悲歌閲芳辰。
興闌却顧我，相對南風薰。
宛宛昔別地，倏然今四春。
江山不改舊，世事凡幾新。
是非既未定，涇渭何當分。
餘生各加餐，此外不須云。
贤府主祷雪而应喜极有诗
作者：章甫
朝代：宋
体裁：七言律诗

湖海双鱼久不传，幽人门巷转萧然。寒威直与酒为地，雪片忽共梅争妍。自拨小炉犹有火，拟留佳客苦无钱。金篦刮眼何时得，咫尺春风欲换年。
赠叶伯永
作者：章甫
朝代：宋

忆昨辛巳秋，张帆过仪真。别君适荆楚，寤寐怀故人。狂寇初败盟，道路多纷纭。思君不可见，疑君堕边尘。寄书无处所，消息何时闻。去年我东来，泊船旧江津。始遣访生死，戎马乃骎骎。仓皇径南渡，忧畏损精神。仲冬丹阳馆，惊喜忽见君。执手两无语，老泪欲沾巾。嗟予漫奔走，万里长酸辛。念君两鬓白，依然生理贫。开口论兵势，直气摩青云。长揖动卿相，囊封登帝阍。当路颇知己，拟活西江鳞。鲸波泛大海，去结山东民。誓将三寸舌，成此百世勋。艰难得生还，和议已复伸。智略无所施，裋褐还逡巡。藏名酒肆中，悲歌阅芳辰。兴阑却顾我，相对南风薰。宛宛昔别地，倏然今四春。江山不改旧，世事凡几新。是非既未定，泾渭何当分。馀生各加餐，此外不须云。
赠叶伯永
作者：章甫
朝代：宋

忆昨辛巳秋，张帆过仪真。
别君适荆楚，寤寐怀故人。
狂寇初败盟，道路多纷纭。
思君不可见，疑君堕边尘。
寄书无处所，消息何时闻。
去年我东来，泊船旧江津。
始遣访生死，戎马乃骎骎。
仓皇径南渡，忧畏损精神。
仲冬丹阳馆，惊喜忽见君。
执手两无语，老泪欲沾巾。
嗟予漫奔走，万里长酸辛。
念君两鬓白，依然生理贫。
开口论兵势，直气摩青云。
长揖动卿相，囊封登帝阍。
当路颇知己，拟活西江鳞。
鲸波泛大海，去结山东民。
誓将三寸舌，成此百世勋。
艰难得生还，和议已復伸。
智略无所施，裋褐还逡巡。
藏名酒肆中，悲歌阅芳辰。
兴阑却顾我，相对南风熏。
宛宛昔别地，倏然今四春。
江山不改旧，世事凡几新。
是非既未定，泾渭何当分。
余生各加餐，此外不须云。
赠李君玉
作者：章甫
朝代：宋

奔走空尘土，归来日暝时。喜迎莲社客，细说锦囊诗。短世相逢晚，高楼欲下迟。坐中无贺监，谁与解金龟。老大何堪客，穷愁略不醒。发因閒事白，眼为好山青。月下南飞鹊，风前自照萤。倚君如玉树，蒲柳愧雕零。
赠李君玉·其一
作者：章甫
朝代：宋
体裁：五言律诗

奔走空尘土，归来日暝时。喜迎莲社客，细说锦囊诗。短世相逢晚，高楼欲下迟。坐中无贺监，谁与解金龟。
赠李君玉·其二
作者：章甫
朝代：宋

老大何堪客，穷愁略不醒。发因閒事白，眼为好山青。月下南飞鹊，风前自照萤。倚君如玉树，蒲柳愧雕零。
赠李君玉·其二
作者：章甫
朝代：宋

老大何堪客，穷愁畧不醒。
髮因閒事白，眼为好山青。
月下南飞鹊，风前自照萤。
倚君如玉树，蒲柳愧雕零。
赵再可以通一所作梅雀求题
作者：章甫
朝代：宋
体裁：五言绝句

老去诗情在，逢春祇欲狂。飞来枝上雀，似亦爱幽香。
趙再可以通一所作梅雀求題
作者：章甫
朝代：宋

老去詩情在，逢春祇欲狂。
飛來枝上雀，似亦愛幽香。
过家留一夕曹丈復和韵再作
作者：章甫
朝代：宋
体裁：七言律诗

贤圣何曾时一中，扁舟但困打头风。按田外叹裹粮乏，还舍内嗟瓶粟空。论事时遭瞋目视，催科隔绝满堂烘。匆匆结束又西迈，望眼却随黄鹄东。
过清宇新居再用开字韵
作者：章甫
朝代：宋

市远嚣尘息，窗明老眼开。句从天外得，书自日边来。久住当成趣，相看不忍回。凉生初却扇，月出好衔杯。书帙儿能整，柴扉手自开。梦残江月上，酒醒竹风来。旧集秋重校，微吟日几回。初无俗客饭，当有故人杯。
过清宇新居再用开字韵·其一
作者：章甫
朝代：宋
体裁：五言律诗

市远嚣尘息，窗明老眼开。句从天外得，书自日边来。久住当成趣，相看不忍回。凉生初却扇，月出好衔杯。
过清宇新居再用开字韵·其二
作者：章甫
朝代：宋
体裁：五言律诗

书帙儿能整，柴扉手自开。梦残江月上，酒醒竹风来。旧集秋重校，微吟日几回。初无俗客饭，当有故人杯。
连屋
作者：章甫
朝代：宋

十年诵公诗，正自识孙楚。
一日从公游，如入图书府。
登门迹已熟，入室心相予。
及观连屋处，益知用意苦。
岩岩中书君，正色元佑年。
文章照今古，神物护简编。
盛德宜有后，诸孙如彼贤。
韡韡常棣华，相戒南陔篇。
连屋
作者：章甫
朝代：宋

十年诵公诗，正自识孙楚。一日从公游，如入图书府。登门迹已熟，入室心相予。及观连屋处，益知用意苦。岩岩中书君，正色元祐年。文章照今古，神物护简编。盛德宜有后，诸孙如彼贤。韡韡常棣华，相戒南陔篇。
送乡人宗旨上坐
作者：章甫
朝代：宋

久客不忘归，相逢喜乡曲。杖藜时过门，软语伴幽独。翩翩别我去，芒鞋踏清秋。二浙富山水，令人怀昔游。我今齿发衰，闻道不加进。羡君方妙龄，六翮宜自振。末法日颓弊，丛林魔说多。愿君择师友，金玉须琢磨。他时重逢迎，洗耳听高论。岂惟慰相思，亦以警老钝。
送乡人宗旨上坐
作者：章甫
朝代：宋

久客不忘归，相逢喜乡曲。
杖藜时过门，软语伴幽独。
翩翩别我去，芒鞋踏清秋。
二浙富山水，令人怀昔游。
我今齿髮衰，闻道不加进。
羡君方妙龄，六翮宜自振。
末法日颓弊，丛林魔说多。
愿君择师友，金玉须琢磨。
他时重逢迎，洗耳听高论。
岂惟慰相思，亦以警老钝。
送任政道
作者：章甫
朝代：宋
体裁：五言律诗

萧寺同时客，交情子更深。有时长共说，无事即相寻。临水初分袂，因风数寄音。青云如得路，珍重岁寒心。
送任政道
作者：章甫
朝代：宋

蕭寺同時客，交情子更深。
有時長共說，無事即相尋。
臨水初分袂，因風數寄音。
青雲如得路，珍重歲寒心。
送冯圆仲入蜀
作者：章甫
朝代：宋

我本山中人，早信云无心。卷舒随清风，或作三日霖。十年江湖游，复识水之性。东西因地形，圆折初无定。却来阅世人，惟公多古风。用舍不系怀，略与云水同。还乘明月舟，西溯弄云水。云水远送迎，鸥鹭皆知己。我今与公别，亦若云水然。相望渺江湖，万里同青天。
送冯圆仲入蜀
作者：章甫
朝代：宋

我本山中人，早信云无心。
卷舒随清风，或作三日霖。
十年江湖游，復识水之性。
东西因地形，圆折初无定。
却来阅世人，惟公多古风。
用舍不繫怀，略与云水同。
还乘明月舟，西泝弄云水。
云水远送迎，鸥鹭皆知己。
我今与公别，亦若云水然。
相望渺江湖，万里同青天。
送刘道士之山阴阅藏书四首
作者：章甫
朝代：宋

破屋频来叩户，残尊俄惜离群。挥翰他时说我，围棋暇日思君。世事云烟变灭，人生鱼鸟飞沈。古锦空多妙句，朱弦谁是知音。拄杖横肩自如，醯鸡无瓮从渠。著脚千岩万壑，专心琳札青书。羡子孤云野鹤，笑侬枯木寒灰。呵手自题诗送，逢人早寄书来。
送刘道士之山阴阅藏书四首·其一
作者：章甫
朝代：宋

破屋频来叩户，残尊俄惜离羣。
挥翰他时说我，围棋暇日思君。
送刘道士之山阴阅藏书四首·其一
作者：章甫
朝代：宋

破屋频来叩户，残尊俄惜离群。挥翰他时说我，围棋暇日思君。
送刘道士之山阴阅藏书四首·其三
作者：章甫
朝代：宋

拄杖横肩自如，酰鸡无瓮从渠。
着脚千岩万壑，专心琳札青书。
送刘道士之山阴阅藏书四首·其三
作者：章甫
朝代：宋

拄杖横肩自如，醯鸡无瓮从渠。著脚千岩万壑，专心琳札青书。
送刘道士之山阴阅藏书四首·其二
作者：章甫
朝代：宋

世事云烟变灭，人生鱼鸟飞沈。古锦空多妙句，朱弦谁是知音。
送刘道士之山阴阅藏书四首·其二
作者：章甫
朝代：宋

世事云烟变灭，人生鱼鸟飞沈。
古锦空多妙句，朱絃谁是知音。
送刘道士之山阴阅藏书四首·其四
作者：章甫
朝代：宋
体裁：六言诗

羡子孤云野鹤，笑侬枯木寒灰。呵手自题诗送，逢人早寄书来。
送劉道士之山陰閲藏書四首·其一
作者：章甫
朝代：宋

破屋頻來叩戶，殘尊俄惜離羣。
揮翰他時說我，圍棋暇日思君。
送劉道士之山陰閲藏書四首·其三
作者：章甫
朝代：宋

拄杖橫肩自如，醯雞無甕從渠。
著脚千岩萬壑，專心琳札青書。
送劉道士之山陰閲藏書四首·其二
作者：章甫
朝代：宋

世事雲烟變滅，人生魚鳥飛沈。
古錦空多妙句，朱絃誰是知音。
送劉道士之山陰閲藏書四首·其四
作者：章甫
朝代：宋

羨子孤雲野鶴，笑儂枯木寒灰。
呵手自題詩送，逢人早寄書來。
送十八兄
作者：章甫
朝代：宋
体裁：七言律诗

故园别去踰三纪，男子生来志四方。千里劳君双足趼，百穷笑我两眉长。雪深客舍衣裘冷，春晚家山杖履香。归省松楸终有日，临分老泪亦沾裳。
送十八兄
作者：章甫
朝代：宋

故園別去踰三紀，男子生來志四方。
千里勞君雙足趼，百窮笑我兩眉長。
雪深客舍衣裘冷，春晚家山杖履香。
歸省松楸終有日，臨分老淚亦沾裳。
送孙文辅尉新城
作者：章甫
朝代：宋
体裁：古风

我来淮上居，忽忽岁月过。定交谁最久，有唱君必和。棋枰角胜负，文字工切磋。云山结伴游，风雨对床卧。那知世途隘，但喜客愁破。出处方乃殊，离别情无那。江城失益友，山县得良佐。平生爱图史，晚岁职警逻。枹鼓常不惊，鸡犬亦相贺。强饭君勉旃，功名看老大。
送孟希道
作者：章甫
朝代：宋

异县交游少，邻墙岁月深。肴蔬长共醉，风雨亦相寻。去路逾千里，离筵惜寸阴。功名君努力，衰病我何心。